ΑΠΟΦΑΣΕΙΣ
Αριθμ. 5588
Έγκριση της τροποποίησης της υπ’  αρ.
69846/10.09.2021 απόφασης της Συγκλήτου
του Πανεπιστημίου Δυτικής Αττικής «Ίδρυση Προγράμματος Μεταπτυχιακών Σπου-
δών με τίτλο “Διαχείριση Γης & Real Estate”
του Τμήματος Μηχανικών Τοπογραφίας και Γεωπληροφορικής της Σχολής Μηχανικών του
Πανεπιστημίου Δυτικής Αττικής» (B’ 4649).
Έγκριση του Εσωτερικού Κανονισμού Λειτουργίας του Προγράμματος Μεταπτυχιακών Σπουδών
(Π.Μ.Σ.) με τίτλο «Διαχείριση Γης και Real Estate»
του Τμήματος Μηχανικών Τοπογραφίας και Γεωπληροφορικής της Σχολής Μηχανικών, σύμφω-
να με τον ν.4957/2022 (Α’ 141) και τον πρότυπο
κανονισμό Λειτουργίας των Π.Μ.Σ. του Πα.Δ.Α.
(B’ 4861/2023).
Η ΣΥΓΚΛΗΤΟΣ ΤΟΥ
ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ
Έχοντας υπόψη:
1. Τις διατάξεις του ν. 4521/2018 «Ίδρυση Πανεπιστημίου Δυτικής Αττικής και άλλες διατάξεις» (Α’ 38).
2. Τις διατάξεις του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην τριτοβάθμια εκπαί-
δευση, πειραματικά σχολεία, Γενικά Αρχεία του Κράτους
και λοιπές διατάξεις» (Α’ 70).
3. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της Ποιότητας, της Λειτουργικότητας και της Σύνδεσης των Α.Ε.Ι. με
την Κοινωνία και Λοιπές Διατάξεις» (Α’ 141).
4. Τον Εσωτερικό Κανονισμό λειτουργίας του Πανεπιστημίου Δυτικής Αττικής, με τις τροποποιήσεις του
(Β’ 4621/2020).
5. Τον Πρότυπο Κανονισμό Λειτουργίας των Π.Μ.Σ.
του Πα.Δ.Α. «Έγκριση Κανονισμού των Προγραμμάτων
Μεταπτυχιακών Σπουδών του Πανεπιστημίου Δυτικής
Αττικής» (B’ 4861/2023).
6. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της Ποιότητας, της Λειτουργικότητας και της Σύνδεσης των Α.Ε.Ι.
με την κοινωνία και λοιπές διατάξεις” για την οργάνωση
και λειτουργία προγραμμάτων μεταπτυχιακών σπουδών
και λοιπά θέματα».
7. Την υπό στοιχεία 108990/Ζ1/08-09-2022 απόφαση
του Υφυπουργού Παιδείας και Θρησκευμάτων «Ρύθμιση
των θεμάτων σχετικά με τη διαδικασία δωρεάν φοίτησης σε Πρόγραμμα Μεταπτυχιακών Σπουδών με τέλη
φοίτησης» (Β’ 4899).
8. Την υπό στοιχεία 18137/Ζ1/16-02-2023 κοινή απόφαση των Υπουργών Παιδείας και Θρησκευμάτων -
Επικρατείας «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως Εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079).
9. Την υπ’ αρ. 69846/10.09.2021 απόφαση της Συγκλήτου του Πανεπιστημίου Δυτικής Αττικής «Ίδρυση
Προγράμματος Μεταπτυχιακών Σπουδών με τίτλο “Διαχείριση Γης & Real Estate” του Τμήματος Μηχανικών Το-
πογραφίας και Γεωπληροφορικής της Σχολής Μηχανικών
του Πανεπιστημίου Δυτικής Αττικής» (B’ 4649).
10. Την υπ’ αρ. 84026/12.10.2021 απόφαση της Συγκλήτου του Πανεπιστημίου Δυτικής Αττικής «Κανο-
νισμός Σπουδών του Προγράμματος Μεταπτυχιακών
Σπουδών με τίτλο “Διαχείριση Γης και Real Estate” του
Τμήματος Μηχανικών Τοπογραφίας και Γεωπληροφορικής της Σχολής Μηχανικών του Πανεπιστημίου Δυτικής
Αττικής» (B’ 5035).
11. Την υπ’ αρ. 27/16.12.2023 (Θέμα 2ο) απόφαση
της Συνέλευσης του Τμήματος Μηχανικών Τοπογραφίας και Γεωπληροφορικής της Σχολής Μηχανικών με
θέμα «Έγκριση τροποποίησης του ΦΕΚ ίδρυσης και του
εσωτερικού κανονισμού Π.Μ.Σ. “ Διαχείριση Γης και Real
Estate”».
12. Την υπ’ αρ. 46969/12-05-2023 διαπιστωτική Πράξη του Αντιπρύτανη Έρευνας και Δια Βίου Εκπαίδευσης
του Πανεπιστημίου Δυτικής Αττικής, σχετικά με την
«Εκλογή Πρύτανη του Πανεπιστημίου Δυτικής Αττικής»
(Υ.Ο.Δ.Δ.  454).
13. Την υπ’ αρ. 77275/1-09-2023 πράξη του Πρύτανη
του Πανεπιστημίου Δυτικής Αττικής «Ορισμός Αντιπρυτάνεων, Τομέων Ευθύνης Αυτών, Κατανομή Αρμοδιοτή-
των και Σειρά Αναπλήρωσης του Πρύτανη του Πανεπιστημίου Δυτικής Αττικής» (Υ.Ο.Δ.Δ. 921), καθώς και την
υπ’ αρ. 94297/12-10-2023 (Υ.Ο.Δ.Δ. 1141) τροποποίηση
αυτής.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 897
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 897/07.02.2024
14. Την υπ’ αρ. 124685/22-12-2022 (ΑΔΑ: 66ΥΚ46Μ9ΞΗΘ9Ξ) απόφαση του Πρύτανη του Πανεπιστημίου Δυτικής
Αττικής «Συγκρότηση της Επιτροπής Μεταπτυχιακών
Σπουδών του Πανεπιστημίου Δυτικής Αττικής», καθώς
και την υπ’ αρ. 86982/28-9-2023 (ΑΔΑ: 6ΡΡ846Μ9ΞΗΝΞΦ) απόφαση ανασυγκρότησης αυτού.
15. Την υπ’ αρ. 80818/12-09-2023 (ΑΔΑ: 9ΖΥΨ46Μ9ΞΗΘΑΔ) Πράξη του Πρύτανη του Πανεπιστημίου Δυτικής
Αττικής «Συγκρότηση της Συγκλήτου του Πανεπιστημίου
Δυτικής Αττικής».
16. Την υπ’ αρ. 97386/19-10-2023 (ΑΔΑ: ΨΛΓΧ46Μ9ΞΗΙ07) πράξη του Πρύτανη «Ανασυγκρότησης της Συγκλή-
του του Πανεπιστημίου Δυτικής Αττικής».
17. Την υπ’ αρ. 2/15-01-2024 (θέμα 3ο) απόφαση της
Επιτροπής Μεταπτυχιακών Σπουδών.
18. Την υπ’ αρ. 02/25-01-2024 (θέμα 4ο) απόφαση της
Συγκλήτου του Πανεπιστημίου Δυτικής Αττικής.
19. Το γεγονός ότι με την παρούσα δεν προκαλείται δαπάνη σε βάρους του κρατικού προϋπολογισμού, αποφασίζει:
Α) Την έγκριση της τροποποίησης της υπ’ αρ. 69846/
10.09.2021 απόφασης της Συγκλήτου του Πανεπιστημίου Δυτικής Αττικής «Ίδρυση Προγράμματος Μεταπτυχια-
κών Σπουδών με τίτλο “Διαχείριση Γης & Real Estate” του
Τμήματος Μηχανικών Τοπογραφίας και Γεωπληροφορικής της Σχολής Μηχανικών του Πανεπιστημίου Δυτικής
Αττικής» (B’ 4649) ως προς τo άρθρο 6, από το ακαδημαϊκό έτος 2023 - 2024, ως ακολούθως:
Άρθρο 6
Πρόγραμμα Μαθημάτων
Το πρόγραμμα σπουδών εκτός από τη θεωρητική
εκπαίδευση δίνει μεγάλη έμφαση στην εργαστηριακή
εξάσκηση των φοιτητών μέσω της εκπόνησης εργασιών
και projects στο πλαίσιο των μαθημάτων. Το Π.Μ.Σ. είναι
πλήρους φοίτησης και υποδιαιρείται σε τρία (3) εξάμηνα
σπουδών. Και τα τρία (3) εξάμηνα περιλαμβάνουν υποχρεωτικά ή κατ’ επιλογήν υποχρεωτικά μαθήματα. Κάθε
εξάμηνο αντιστοιχεί σε τριάντα (30) πιστωτικές μονάδες ECTS. Κάθε φοιτητής υποχρεούται να παρακολουθήσει
όλα τα μαθήματα και να εκπονήσει την μεταπτυχιακή
διπλωματική εργασία του η οποία περιλαμβάνεται στο
τρίτο (3ο) εξάμηνο σπουδών. Η εκπόνηση μεταπτυχιακής διπλωματικής εργασίας αντιστοιχεί σε δεκαπέντε
(16) πιστωτικές μονάδες - ECTS. Για την απόκτηση του
Δ.Μ.Σ. απαιτούνται συνολικά ενενήντα (90) πιστωτικές
μονάδες - ECTS. Στον παρακάτω πίνακα παρουσιάζεται
το ενδεικτικό πρόγραμμα σπουδών όπου περιλαμβάνονται οι τίτλοι των μεταπτυχιακών μαθημάτων ανά εξά-
μηνο με τις πιστωτικές μονάδες (ECTS) και το είδος τους
(Υποχρεωτικό [Υ] ή Επιλογής [Ε]):
Α΄ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΜΑΘΗΜΑΤΟΣ
ΤΙΤΛΟΣ ΜΑΘΗΜΑΤΟΣ
Υ: Υποχρεωτικό
Ε: Επιλογής
ECTS
ΩΡΕΣ/
ΒΔΟΜΑΔΑ
REAL101
ΘΕΣΜΙΚΟ ΚΑΙ ΚΑΝΟΝΙΣΤΙΚΟ ΠΛΑΙΣΙΟ ΔΟΜΗΣΗΣ
Υ
REAL102
ΑΣΤΙΚΗ ΟΙΚΟΝΟΜΙΚΗ
Υ
REAL103
ΤΕΧΝΙΚΟΟΙΚΟΝΟΜΙΚΗ ΜΕΛΕΤΗ
Υ
REAL104
ΑΠΟΤΙΜΗΣΗ ΧΑΡΑΚΤΗΡΙΣΤΙΚΩΝ ΑΚΙΝΗΤΗΣ ΠΕΡΙΟΥΣΙΑΣ
– ΜΑΖΙΚΕΣ ΕΚΤΙΜΗΣΕΙΣ
Υ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
Β’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΜΑΘΗΜΑΤΟΣ
ΤΙΤΛΟΣ ΜΑΘΗΜΑΤΟΣ
Υ: Υποχρεωτικό
Ε: Επιλογής
ECTS
ΩΡΕΣ/
ΒΔΟΜΑΔΑ
REAL201
ΣΥΣΤΗΜΑΤΑ ΚΤΗΜΑΤΟΛΟΓΙΟΥ ΚΑΙ ΔΙΑΧΕΙΡΙΣΗ ΓΗΣ
Υ
REAL202
ΟΙΚΟΔΟΜΙΚΗ – ΤΕΧΝΙΚΑ ΥΛΙΚΑ
Υ
REAL203
ΜΕΤΡΗΣΗ ΑΚΙΝΗΤΗΣ ΠΕΡΙΟΥΣΙΑΣ
Υ
REAL204
ΛΕΙΤΟΥΡΓΙΑ ΤΗΣ ΑΓΟΡΑΣ ΤΩΝ ΑΚΙΝΗΤΩΝ ΚΑΙ ΜΕΘΟΔΟΙ
ΕΚΤΙΜΗΣΗΣ
Υ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
Γ’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΜΑΘΗΜΑΤΟΣ
ΤΙΤΛΟΣ ΜΑΘΗΜΑΤΟΣ / ΠΡΑΚΤΙΚΗ ΑΣΚΗΣΗ/ Μ.Δ.Ε.
Υ: Υποχρεωτικό
Ε: Επιλογής
ECTS
ΩΡΕΣ/
ΒΔΟΜΑΔΑ
REAL301
ΜΕΤΑΠΤΥΧΙΑΚΗ ΔΙΠΛΩΜΑΤΙΚΗ ΕΡΓΑΣΙΑ
Υ
REAL302
ΜΟΝΤΕΛΟΠΟΙΗΣΗ ΚΑΤΑΣΚΕΥΑΣΤΙΚΩΝ ΠΛΗΡΟΦΟΡΙΩΝ
(BIM) ΚΑΙ ΔΙΑΧΕΙΡΙΣΗ ΕΡΓΟΥ
Ε
REAL303
ΣΥΣΤΗΜΑΤΑ ΠΛΗΡΟΦΟΡΙΩΝ ΓΗΣ
Ε
REAL304
ΣΥΣΤΗΜΑΤΑ ΓΕΩΓΡΑΦΙΚΩΝ ΠΛΗΡΟΦΟΡΙΩΝ
Ε
REAL305
ΓΕΩΔΑΙΤΙΚA ΘΕΜΑΤΑ ΔΙΑΧΕΙΡΙΣΗΣ ΓΗΣ ΚΑΙ REAL ESTATE
Ε
REAL306
ΒΙΩΣΙΜΗ ΑΝΑΠΤΥΞΗ ΚΑΙ ΑΓΟΡΑ ΑΚΙΝΗΤΩΝ
Ε
REAL307
ΕΙΔΙΚΑ ΘΕΜΑΤΑ REAL ESTATE
Ε
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 897/07.02.2024
μαθήματα επιλογής από τα προσφερόμενα και εκπονούν
υποχρεωτικά την μεταπτυχιακή διπλωματική εργασία.
Κατά τα λοιπά, η υπ’ αρ. 69846/10.09.2021 απόφαση
της Συγκλήτου του Πανεπιστημίου Δυτικής Αττικής
«Ίδρυση Προγράμματος Μεταπτυχιακών Σπουδών με
τίτλο «Διαχείριση Γης & Real Estate» του Τμήματος Μηχανικών Τοπογραφίας και Γεωπληροφορικής της Σχο-
λής Μηχανικών του Πανεπιστημίου Δυτικής Αττικής»
(B’ 4649), εξακολουθεί να ισχύει.
Β) Την έγκριση του Εσωτερικού Κανονισμού Λειτουργίας του Προγράμματος Μεταπτυχιακών Σπουδών
(Π.Μ.Σ.) με τίτλο «Διαχείριση Γης και Real Estate» του
Τμήματος Μηχανικών Τοπογραφίας και Γεωπληροφορικής της Σχολής Μηχανικών του Πανεπιστημίου Δυτικής
Αττικής, σύμφωνα με τον ν. 4957/2022 (Α’ 141) και τον
πρότυπο κανονισμό Λειτουργίας των Π.Μ.Σ. του Πα.Δ.Α.
(B’  4861/2023), από το ακαδημαϊκό έτος 2023 - 2024, ως
ακολούθως:
Άρθρο 1
Γενικές Διατάξεις
Το Προγράμματα Μεταπτυχιακών Σπουδών «Διαχείριση γης & Real Estate» του Τμήματος Μηχανικών Τοπο-
γραφίας και Γεωπληροφορικής, της Σχολής Μηχανικών
εντάσσεται στο πλαίσιο των σκοπών και της γενικότερης αποστολής του Πανεπιστημίου Δυτικής Αττικής
(Πα.Δ.Α.). Αποσκοπεί στην περαιτέρω προαγωγή της
επιστημονικής γνώσης, την ανάπτυξη της έρευνας και
στην υψηλού επιπέδου εξειδίκευση των πτυχιούχων σε
θέματα σχετικά με τη λειτουργία της αγοράς των ακινήτων, το θεσμικό πλαίσιο για τη διαχείριση του χώρου, τις
τεχνικές για τη συλλογή, ανάλυση και παρουσίαση της
πληροφορίας για τη γη και τα ακίνητα, τα οικονομικά
των ακινήτων και τις μεθόδους εκτίμησης της ακίνητης
περιουσίας, τα οποία περιλαμβάνονται σε θεωρητικές
και εφαρμοσμένες περιοχές συγκεκριμένων γνωστικών
κλάδων και ειδικές θεματικές ενότητες του Τμήματος
Μηχανικών Τοπογραφίας και Γεωπληροφορικής
Άρθρο 2
Σκοπός - Οργάνωση
Σκοπός του Π.Μ.Σ. είναι να προσφέρει εξειδικευμένες
γνώσεις σχετικά με τη λειτουργία της αγοράς των ακινήτων, το θεσμικό πλαίσιο για τη διαχείριση του χώρου, τις
τεχνικές για τη συλλογή, ανάλυση και παρουσίαση της
πληροφορίας για τη γη και τα ακίνητα, τα οικονομικά
των ακινήτων και τις μεθόδους εκτίμησης της ακίνητης
περιουσίας. Ειδικότερα, το πρόγραμμα περιλαμβάνει
μαθήματα τα οποία καλύπτουν συνολικά τις απαιτούμενες γνώσεις για την επαγγελματική ή ερευνητική
ενασχόληση με το αντικείμενο της διαχείρισης γης και
της εκτίμησης των ακινήτων. Παρέχονται βασικές και
εξειδικευμένες γνώσεις για τα οικονομικά των ακινήτων,
την Πολεοδομία, τη Χωροταξία και το Κτηματολόγιο,
τις μεθόδους εκτίμησης της αξίας των ακινήτων, τα
κατασκευαστικά στοιχεία των ακινήτων συμπεριλαμβανομένης της περιβαλλοντικής διάστασης, αλλά και
σειρά μεθόδων και τεχνικών συλλογής, ανάλυσης και
παρουσίασης της πληροφορίας για τη γη και τα ακίνητα. Στόχος είναι ταυτόχρονα η θεωρητική εμβάθυνση
και η διεύρυνση των δεξιοτήτων των φοιτητών με την
αντιμετώπιση απαιτητικών πραγματικών εφαρμογών
μέσω των σύγχρονων προσεγγίσεων και τεχνολογιών
στο αντικείμενο της διαχείρισης γης και της εκτίμησης των ακινήτων. Δεδομένου ότι το αντικείμενο του
Π.Μ.Σ. αντλεί γνώσεις από πολλά επιστημονικά πεδία,
οι απόφοιτοι του προγράμματος θα είναι εξοπλισμένοι
με όλο το φάσμα των απαιτούμενων γνώσεων, καθώς
και με τις σύγχρονες τεχνολογίες και μεθόδους, ώστε
να είναι σε θέση να αντιμετωπίσουν τα προβλήματα και
τις εφαρμογές που σχετίζονται με τη διαχείριση γης και
την αγορά ακινήτων και τα οποία εμπλέκονται σε ένα
διεπιστημονικό πλαίσιο επίλυσης τεχνικών, οικονομικών,
αναπτυξιακών και κοινωνικών προβλημάτων.
Με την επιτυχή ολοκλήρωση του ΠΜΣ, ο φοιτητής θα
έχει αποκτήσει επιστημονικές γνώσεις και θα έχει αναπτύξει δεξιότητες ώστε να είναι σε θέση να:
- Κατανοεί τις αρχές λειτουργίας της αγοράς των ακινήτων και τους παράγοντες που επηρεάζουν την αξία
των ακινήτων,
- κατανοεί και να παρακολουθεί τους κανονισμούς και
τις διαδικασίες δόμησης σε όλα τα επίπεδα του χωρικού
σχεδιασμού (π.χ. θέματα οικοδομικού κανονισμού, ρυμοτομικών σχεδίων, χωροταξικά πλαίσια, Κτηματολόγιο),
- αξιοποιεί διαθέσιμες πηγές δεδομένων για την αγορά
των ακινήτων,
- εφαρμόζει τις βασικές μεθόδους για την εκτίμηση
των ακινήτων, έχοντας υπόψη τα διεθνή εκτιμητικά
πρότυπα και τις αρχές που διέπουν το επάγγελμα του
εκτιμητή,
- κατανοεί τα οικονομικά των ακινήτων όπως είναι η
φορολογία και οι χρηματοδοτήσεις και να γνωρίζει επαρκώς τους μικροοικονομικούς και μακροοικονομικούς
παράγοντες που επηρεάζουν τις αξίες των ακινήτων,
- αναγνωρίζει και να χειρίζεται τα χαρτογραφικά υπόβαθρα που σχετίζονται με τη διαχείριση γης (π.χ. κτημα-
τολογικοί χάρτες, δασικοί χάρτες κ.λπ.),
- γνωρίζει τις διαδικασίες και τα απαιτούμενα έγγραφα
για τις δικαιοπραξίες ακίνητης περιουσίας,
- αναγνωρίζει κατασκευαστικά στοιχεία, να χρησιμοποιεί αρχιτεκτονικά σχέδια και να κάνει αυτοψίες σε
ακίνητα, κατανοεί τις διαθέσιμες τεχνολογίες και μεθόδους για τη μέτρηση, την αυτοψία και την απεικόνιση
της ακίνητης περιουσίας, έχοντας υπόψη την ακρίβεια
των μετρήσεων ανάλογα με τη μέθοδο και τον χρησιμοποιούμενο εξοπλισμό.
Άρθρο 3
Όργανα ίδρυσης, οργάνωση και
λειτουργία του Π.Μ.Σ.
Τα αρμόδια όργανα για την οργάνωση και λειτουργία
του Π.Μ.Σ. είναι τα ακόλουθα:
Α) η Σύγκλητος του Πα.Δ.Α.
Β) η Συνέλευση του Τμήματος (Σ.Τ.)
Γ) η Συντονιστική Επιτροπή (Σ.Ε.) του Π.Μ.Σ.
Δ) ο Διευθυντής του Π.Μ.Σ.
Ε) η Επιτροπή Μεταπτυχιακών Σπουδών (Ε.Μ.Σ.).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 897/07.02.2024
α) Η Σύγκλητος του Πα.Δ.Α.
Η Σύγκλητος έχει τις ακόλουθες αρμοδιότητες:
1. εγκρίνει την ίδρυση του Προγράμματος Μεταπτυχιακών Σπουδών (Π.Μ.Σ.) ή την τροποποίηση της από-
φασης ίδρυσης του Π.Μ.Σ.,
2. εγκρίνει την παράταση της χρονικής διάρκειας της
λειτουργίας των Π.Μ.Σ.,
3. συγκροτεί την Επιτροπή Προγράμματος Σπουδών,
σε περίπτωση διατμηματικών ή διιδρυματικών ή κοινών
Π.Μ.Σ.,
4. αποφασίζει την κατάργηση των Π.Μ.Σ. που προσφέρονται από το Πανεπιστήμιο Δυτικής Αττικής.
β) Η Συνέλευση του Τμήματος
Κύρια αρμοδιότητα της Συνέλευσης του Τμήματος,
είναι να εισηγείται στη Σύγκλητο δια της Επιτροπής Μεταπτυχιακών Σπουδών κατ’ ελάχιστον τις περ. α) έως ιστ)
των παρ. 3 και 4 του άρθρου 80, του ν. 4957/2022 (Α’ 141)
μαζί με τον εσωτερικό Κανονισμό λειτουργίας του Π.Μ.Σ.
Η Συνέλευση του Τμήματος, είναι αρμόδια για την οργάνωση, διοίκηση και διαχείριση του Π.Μ.Σ. και ιδίως:
1) Συγκροτεί επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
2) αναθέτει το διδακτικό έργο στους διδάσκοντες του
Π.Μ.Σ.,
3) εισηγείται προς τη Σύγκλητο την τροποποίηση της
απόφασης ίδρυσης του Π.Μ.Σ., καθώς και την παράταση
της διάρκειας του Π.Μ.Σ.,
4) εγκρίνει τη μερική φοίτηση σε φοιτητές που πληρούν τα κριτήρια σύμφωνα με την κείμενη νομοθεσία,
5) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
6) διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Π.Μ.Σ.,
7) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
8) πραγματοποιεί την εξέταση των κριτηρίων περί
απαλλαγής από τα τέλη φοίτησης και εκδίδει αιτιολογημένη απόφαση περί αποδοχής ή απόρριψης της αίτησης,
9) εγκρίνει κάθε άλλο θέμα που απαιτείται για την ομαλή λειτουργία του Π.Μ.Σ.
Με απόφαση της Συνέλευσης του Τμήματος, οι αρμοδιότητες των περ. 1) και 5) δύναται να μεταβιβάζονται
στη Σ.Ε. του Π.Μ.Σ.
γ) Η Συντονιστική Επιτροπή (Σ.Ε.):
Με απόφαση της Συνέλευσης του Τμήματος συγκροτείται η Συντονιστική Επιτροπή, με διετή θητεία,
η οποία αποτελείται από τον Διευθυντή του Π.Μ.Σ. και
τέσσερα  (4) μέλη Διδακτικού Ερευνητικού Προσωπικού (Δ.Ε.Π.) του Τμήματος, που έχουν συναφές γνωστι-
κό αντικείμενο με αυτό του Π.Μ.Σ. και αναλαμβάνουν
διδακτικό έργο στο Π.Μ.Σ. Η Σ.Ε. είναι αρμόδια για την
παρακολούθηση και τον συντονισμό της λειτουργίας του
προγράμματος και ιδίως:
1) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους σύμφωνα με το άρθρο 84 του ν. 4957/2022,
και εισηγείται την έγκρισή του προς την Επιτροπή Ερευνών του Ειδικού Λογαριασμού Κονδυλίων Έρευνας
(Ε.Λ.Κ.Ε.),
2) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος,
3) εγκρίνει τη διενέργεια δαπανών του Π.Μ.Σ.,
4) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
5) εισηγείται προς τη Συνέλευση του Τμήματος την
κατανομή του διδακτικού έργου, καθώς και την ανάθεση διδακτικού έργου στις κατηγορίες διδασκόντων του
άρθρου 83 του ν. 4957/2022,
6) εισηγείται προς τη Συνέλευση του Τμήματος την
πρόσκληση Επισκεπτών Καθηγητών για την κάλυψη διδακτικών αναγκών του Π.Μ.Σ.,
7) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
8) εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
Δύνανται να μεταβιβάζονται προς τη Συντονιστική Επιτροπή συγκεκριμένες αρμοδιότητες της Συνέλευσης του
Τμήματος για την αποτελεσματικότερη λειτουργία του
Π.Μ.Σ., κατόπιν έκδοσης σχετικής απόφασης μεταβίβασης αρμοδιοτήτων. Στην Σ.Ε. δύναται να συμμετέχουν
Ομότιμοι Καθηγητές του Τμήματος ή των συνεργαζόμενων Τμημάτων, εφόσον παρέχουν διδακτικό έργο στο
Π.Μ.Σ.
δ) Ο Διευθυντής Π.Μ.Σ.
Ο Διευθυντής του Π.Μ.Σ. προέρχεται από τα μέλη
Δ.Ε.Π. του Τμήματος κατά προτεραιότητα βαθμίδας Καθηγητή ή Αναπληρωτή Καθηγητή και ορίζεται με από-
φαση της Συνέλευσης του Τμήματος για διετή θητεία, με
δυνατότητα ανανέωσης χωρίς περιορισμό.
Ο Διευθυντής του Π.Μ.Σ. έχει τις ακόλουθες αρμοδιότητες:
1) Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
2) εισηγείται τα θέματα που αφορούν στην οργάνωση και λειτουργία του Π.Μ.Σ. προς τη Συνέλευση του
Τμήματος,
3) εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
4) είναι Επιστημονικός Υπεύθυνος του προγράμματος
σύμφωνα με το άρθρο 234 του ν. 4957/2022 και ασκεί
τις αντίστοιχες αρμοδιότητες,
5) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών προγραμμάτων σπουδών, καθώς και
την παρακολούθηση εκτέλεσης του προϋπολογισμού
του Π.Μ.Σ.,
6) ασκεί οποιαδήποτε άλλη αρμοδιότητα, η οποία ορίζεται στην απόφαση ίδρυσης του Π.Μ.Σ.
Ο Διευθυντής του Π.Μ.Σ., καθώς και τα μέλη της Σ.Ε.
δεν δικαιούνται αμοιβής ή οιασδήποτε αποζημίωσης για
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 897/07.02.2024
την εκτέλεση των αρμοδιοτήτων που τους ανατίθενται
και σχετίζεται με την εκτέλεση των καθηκόντων τους.
Ορισμός νέου Διευθυντή ή μέλους της Σ.Ε., σε περίπτωση παραίτησης, μπορεί να πραγματοποιηθεί με
απόφαση των αρμοδίων οργάνων, κατόπιν υποβολής
αίτησης των μελών και αιτιολογικής έκθεσης του αιτήματος αλλαγής/παραίτησης.
ε) Η Επιτροπή Μεταπτυχιακών Σπουδών:
Με απόφαση της Συγκλήτου, κατόπιν πρότασης των
Κοσμητειών των Σχολών του Πανεπιστημίου Δυτικής
Αττικής συγκροτείται η Επιτροπή Μεταπτυχιακών
Σπουδών. Η Επιτροπή αποτελείται από ένα (1) μέλος
Διδακτικού Ερευνητικού Προσωπικού (Δ.Ε.Π.) από κάθε
Σχολή του Πα.Δ.Α., ένα (1) μέλος που προέρχεται από
τις κατηγορίες μελών Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού
(Ε.ΔΙ.Π.), και Ειδικού Τεχνικού Εργαστηριακού Προσωπικού (Ε.Τ.Ε.Π.) του Πα.Δ.Α. και τον/την Αντιπρύτανη, που
είναι αρμόδιος/α για ακαδημαϊκά θέματα, ως Πρόεδρο.
Τα μέλη της Επιτροπής έχουν εμπειρία στην οργάνωση
και συμμετοχή σε προγράμματα σπουδών δεύτερου
κύκλου σπουδών. Η θητεία της Επιτροπής είναι δύο (2)
ακαδημαϊκά έτη.
Αρμοδιότητα της Επιτροπής είναι:
1) Η υποβολή γνώμης προς τη Σύγκλητο του Πα.Δ.Α.
για την ίδρυση νέων Προγραμμάτων Μεταπτυχιακών
Σπουδών ή την τροποποίηση των ήδη λειτουργούντων
Π.Μ.Σ., μετά από αξιολόγηση των αιτημάτων των Συνελεύσεων των Τμημάτων για την ίδρυση νέων Π.Μ.Σ., των
σχετικών εκθέσεων σκοπιμότητας και βιωσιμότητάς τους
και την κοστολόγηση της λειτουργίας του Π.Μ.Σ., καθώς
και η δυνατότητα αναπομπής τους, αν η εισήγηση δεν
είναι επαρκώς αιτιολογημένη ή οι συνοδευτικές εκθέσεις
δεν είναι πλήρεις,
2) η κατάρτιση σχεδίου Κανονισμού για Π.Μ.Σ. του
Πα.Δ.Α. και η υποβολή του προς τη Σύγκλητο,
3) η εκπόνηση πρότυπου σχεδίου Κανονισμού λειτουργίας Π.Μ.Σ.,
4) ο έλεγχος της τήρησης των Κανονισμών λειτουργίας
των Π.Μ.Σ.,
5) η παρακολούθηση της εφαρμογής της νομοθεσίας,
του Κανονισμού και των αποφάσεων των οργάνων διοίκησης του Πα.Δ.Α. από τα Π.Μ.Σ.,
6) η παρακολούθηση της εφαρμογής της διαδικασίας απαλλαγής από την υποχρέωση καταβολής τελών
φοίτησης,
7) κάθε άλλη αρμοδιότητα που ορίζεται από τον Εσωτερικό Κανονισμό του εκάστοτε Π.Μ.Σ.
Με απόφαση της Συγκλήτου, κατόπιν εισήγησης της
Επιτροπής Μεταπτυχιακών Σπουδών, εγκρίνεται ο Κανονισμός προγραμμάτων μεταπτυχιακών σπουδών, ο
οποίος αποτελεί διακριτό κεφάλαιο του εσωτερικού
κανονισμού λειτουργίας του Πα.Δ.Α.
Άρθρο 4
Αριθμός Εισακτέων, Κριτήρια και
Τρόπος Επιλογής
Ο αριθμός εισακτέων στο Π.Μ.Σ. «Διαχείριση γης &
Real Estate» ορίζεται κατά ανώτατο όριο σε 25 κατ’ έτος
και αντίστοιχα ο κατώτατος αριθμός εισακτέων ορίζεται
σε 10. Σε περίπτωση ισοψηφίας υποψηφίων αυξάνεται ο
αριθμός των εισακτέων μεταπτυχιακών φοιτητών, ώστε
να εισαχθεί και ο τελευταίος/α ισοψηφών/ούσα υποψήφιος/α. Επιπλέον του αριθμού των εισακτέων, γίνονται
δεκτοί ως υπεράριθμοι υπότροφοι και μέλη των κατηγοριών ΕΕΠ, ΕΔΙΠ και ΕΤΕΠ.
Κριτήρια και Τρόπος Επιλογής Εισακτέων:
Ι. Πρόσκληση εκδήλωσης ενδιαφέροντος
Οι υποψήφιοι/ες ενημερώνονται από την πρόσκληση
εκδήλωσης ενδιαφέροντος του Π.Μ.Σ., η οποία δημοσιεύεται στις ιστοσελίδες του ΠΜΣ, του Τμήματος, του
Πα.Δ.Α. και σε οποιοδήποτε άλλο πρόσφορο μέσο. Στην
πρόσκληση εκδήλωσης ενδιαφέροντος αναγράφονται
όλες οι σχετικές πληροφορίες (ημερομηνίες και τόπος
κατάθεσης της αίτησης, απαραίτητα δικαιολογητικά που
πρέπει να τη συνοδεύουν), καθώς και τα κριτήρια αξιολόγησης των αιτήσεων των υποψηφίων για τα απαραίτητα
δικαιολογητικά, τη διαδικασία υποβολής αίτησης και την
καταληκτική ημερομηνία υποβολής αιτήσεων. Στην πρόκληση εκδήλωσης ενδιαφέροντος αναφέρονται:
α) οι προϋποθέσεις συμμετοχής υποψηφίων μεταπτυχιακών φοιτητών στη διαδικασία επιλογής,
β) οι κατηγορίες πτυχιούχων και ο αριθμός εισακτέων,
γ) η διαδικασία και τα κριτήρια επιλογής των μεταπτυχιακών φοιτητών,
δ) οι προθεσμίες υποβολής αιτήσεων,
ε) τα απαιτούμενα δικαιολογητικά,
στ) Κάθε άλλη λεπτομέρεια που κρίνεται απαραίτητη,
η οποία διευκολύνει τη διαδικασία επιλογής των υποψηφίων μεταπτυχιακών φοιτητών
Οι αιτήσεις και τα απαιτούμενα δικαιολογητικά κατατίθενται στην Γραμματεία του Π.Μ.Σ., σε έντυπη ή σε
ηλεκτρονική μορφή, σε προθεσμία που ορίζεται στην
πρόσκληση εκδήλωσης ενδιαφέροντος και μπορεί να
παραταθεί με απόφαση της Συνέλευσης του Τμήματος
Μηχανικών Τοπογραφίας και Γεωπληροφορικής.
ΙΙ. Επιτροπή Αξιολόγησης Υποψηφίων (Ε.Α.Υ.)
Η επιλογή των εισακτέων γίνεται από τριμελή Επιτροπή
Αξιολόγησης υποψηφίων (Ε.Α.Υ.) η οποία αποτελείται
από μέλη Δ.Ε.Π. του Τμήματος Μηχανικών Τοπογραφίας
και Γεωπληροφορικής, που έχουν αναλάβει μεταπτυχιακό έργο, η οποία συγκροτείται με απόφαση της Συνέ-
λευσης.
Η Επιτροπή έχει τις παρακάτω αρμοδιότητες:
i. Αξιολόγηση όλων των υποβληθέντων δικαιολογητικών. Ο έλεγχος της πληρότητας των δικαιολογητικών
ενεργείται από τη Γραμματεία του Π.Μ.Σ.
ii. Έλεγχος της γλωσσικής επάρκειας.
iii. Διενέργεια προσωπικών συνεντεύξεων.
Τα δικαιολογητικά συμμετοχής των υποψηφίων είναι:
1. Αίτηση υποψηφιότητας, σε τυποποιημένο έντυπο
που χορηγείται από τη Γραμματεία του Π.Μ.Σ.
2. Τίτλους σπουδών (ή βεβαίωση περάτωσης σπουδών) και αναλυτική βαθμολογία. (Αν οι τίτλοι σπουδών
έχουν χορηγηθεί από Α.Ε.Ι. του εξωτερικού, γίνονται δεκτοί σύμφωνα με την κείμενη νομοθεσία).
3. Βιογραφικό σημείωμα στο οποίο θα αναφέρονται
αναλυτικά οι τίτλοι σπουδών και ενδεχόμενες ερευνητικές ή επαγγελματικές δραστηριότητες
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 897/07.02.2024
4. Κείμενο Προθέσεων Φοίτησης, έως δύο (2) σελίδων,
στο οποίο ο/η υποψήφιος/α θα εξηγεί τους λόγους για
τους οποίους επιθυμεί να παρακολουθήσει το Π.Μ.Σ.
«Διαχείριση Γης & Real Estate». Επιπλέον οι υποψήφιοι
θα αναφέρονται στα γενικά και ειδικά ενδιαφέροντά
τους και τη μέχρι τώρα επαφή τους με τα επιστημονικά
αντικείμενα του προγράμματος. Στο τέλος του εν λόγω
κειμένου θα περιγράφουν τις επιδιώξεις τους μετά την
ολοκλήρωση του Π.Μ.Σ.
5. Δύο (2) συστατικές επιστολές
6. Αντίγραφο πιστοποιητικού γνώσης της αγγλικής
γλώσσας. Η γνώση πιστοποιείται με αναγνωρισμένο
τίτλο σπουδών (π.χ. Τίτλο σπουδών από Εκπαιδευτικό
Ίδρυμα αγγλόφωνης χώρας ή αγγλόφωνου προγράμματος σπουδών, Πιστοποιητικό First Certificate in English,
Πιστοποιητικό Toefl με βαθμολογία τουλάχιστον 500
μόρια (ή 300 με το νέο τρόπο αξιολόγησης), Πιστοποιητικό IELTS με βαθμό 6,5 και άνω, Κρατικό Πιστοποιητικό
Γλωσσομάθειας (επίπεδο Β2). Σε περίπτωση που δεν
υπάρχουν οι ανωτέρω προϋποθέσεις για την καλή γνώση
της αγγλικής γλώσσας, η Σ.Ε. του Π.Μ.Σ. θα αποφασίζει
για τον τρόπο εξέτασης των υποψηφίων προκειμένου να
διαπιστώνεται η επάρκεια στην αγγλική γλώσσα. Θετικά
συνυπολογίζεται η γνώση και άλλων ξένων γλωσσών. Οι
πτυχιούχοι αγγλόφωνων πανεπιστημίων απαλλάσσονται από την υποχρέωση προσκόμισης πιστοποιητικού
γλωσσομάθειας.
7. Φωτοαντίγραφο της αστυνομικής ταυτότητας ή του
διαβατηρίου τους.
8. Αποδεικτικά ερευνητικού, συγγραφικού και επαγγελματικού έργου (εφόσον υπάρχουν).
9. επιπρόσθετα προσόντα, υποτροφίες, ειδικά σεμινάρια, μεταπτυχιακοί τίτλοι, πτυχία συμπληρωματικής
εκπαίδευσης κ.λπ. (εφόσον υπάρχουν).
Με την ολοκλήρωση των διαδικασιών αξιολόγησης, η
αρμόδια Ε.Α.Υ. συντάσσει τον πίνακα των επιτυχόντων
και επιλαχόντων κατά σειρά κατάταξης, σύμφωνα με τα
κριτήρια επιλογής και τους συντελεστές βαρύτητας ανά
κριτήριο. Ως επιτυχόντες θεωρούνται οι υποψήφιοι/ες
που έλαβαν βαθμολογική θέση στη σειρά κατάταξης
μέχρι του ανώτατου ορίου εισαγωγής φοιτητών/τριών.
Η Ε.Α.Υ. μπορεί να θεωρήσει επιτυχόντες και όσους από
τους/τις υποψήφιους/ες ισοβάθμησαν με τον τελευταίο
επιτυχόντα. Ως επιλαχόντες/χούσες θεωρούνται οι υποψήφιοι/ες οι οποίοι έλαβαν βαθμολογική θέση στη σειρά
κατάταξης, πέραν του ανώτατου ορίου εισαγωγής φοιτητών, έχοντας δικαίωμα εγγραφής στην περίπτωση που οι
πρωθύστεροι στην κατάταξη δεν αποδεχθούν τη θέση ή
δεν εγγραφούν εμπρόθεσμα. Σε περίπτωση ισοβαθμίας
εισάγονται όλοι οι ισοβαθμήσαντες υποψήφιοι με την
προϋπόθεση ότι δεν υπερβαίνουν το μέγιστο αριθμό
εισακτέων που έχει οριστεί στην Πρόσκληση Εκδήλωσης Ενδιαφέροντος. Στην περίπτωση που συμπληρωθεί
ο μέγιστος αριθμός εισακτέων στο Π.Μ.Σ., εισάγεται ο
υποψήφιος που έχει τον μεγαλύτερο βαθμό πτυχίου.
Η τελική κατάταξη των υποψηφίων με βάση τη λίστα
κριτηρίων του Προγράμματος και η πρόταση επιλογής
υποψηφίων με βάση την κατάταξη αυτή, υποβάλλονται
προς επικύρωση στη Συνέλευση του Τμήματος.
ΙΙΙ. Κριτήρια επιλογής των υποψηφίων:
ΚΩΔΙΚΟΣ
ΠΕΡΙΓΡΑΦΗ
ΒΑΡΥΤΗΤΑ
Κ1
Γενικός βαθμός πτυχίου
40%
Κ2
Ερευνητική δραστηριότητα
του υποψηφίου
10%
Κ3
Επαγγελματική εμπειρία
του υποψηφίου ή
τεκμηριωμένη ενασχόλησή
του με τα αντικείμενα του
προγράμματος
20%
Κ4
Συνέντευξη του υποψηφίου
30%
Σε κάθε ένα από τα παραπάνω κριτήρια (Κ1-Κ4) ο υποψήφιος βαθμολογείται στην κλίμακα 0-10. Ο γενικός τύ-
πος υπολογισμού της τελικής βαθμολογίας (Β) του κάθε
υποψηφίου βάσει των ανωτέρω κριτηρίων και της αντίστοιχης βαρύτητάς τους έχει ως εξής:
Β = Κ1 × 0.4 + Κ2 × 0.1 + Κ3 × 0.2 + Κ4 × 0.3
ΙV. Διαδικασία επιλογής
Τα απαιτούμενα δικαιολογητικά υποβάλλονται εντός
των προθεσμιών που ορίζονται στην αντίστοιχη πρόσκληση εκδήλωσης ενδιαφέροντος.
Η Γραμματεία του Π.Μ.Σ. παραλαμβάνει τις αιτήσεις
και τα απαραίτητα δικαιολογητικά που υποβάλλουν
οι υποψήφιοι/ες μεταπτυχιακοί/ες φοιτητές/τριες, τα
οποία προβλέπονται από την πρόσκληση εκδήλωσης
ενδιαφέροντος κάθε φορά και συντάσσει πίνακα υποψηφίων μεταπτυχιακών φοιτητών, τον οποίο διαβιβάζει
στην Ε.Α.Υ. Τα δικαιολογητικά που κατατίθενται από τους
υποψήφιους πρέπει να έχουν υποβληθεί εμπρόθεσμα,
όπως αυτά προβλέπονται στη σχετική πρόσκληση εκδήλωσης ενδιαφέροντος. Εκπρόθεσμες αιτήσεις μπορούν
να γίνονται δεκτές μετά από αιτιολογημένη αίτηση του
ενδιαφερόμενου/νης και απόφαση της ΣΕ.
Η διαδικασία αξιολόγησης των υποψηφίων περιλαμβάνει δύο στάδια:
Στο πρώτο, αξιολογούνται οι αιτήσεις με βάση την
πληρότητα και την εγκυρότητα των απαιτούμενων δικαιολογητικών που υποβλήθηκαν, το οποίο αποτελεί απα-
ραίτητη προϋπόθεση πρόκρισης στο επόμενο στάδιο.
Κατά το δεύτερο στάδιο της διαδικασίας, οι υποψήφιοι/ες καλούνται σε συνέντευξη ενώπιον της Ε.Α.Υ. Στόχος
είναι να διαπιστωθεί ποιοι/ές υποψήφιοι/ες είναι ικανοί/
ές να ανταποκριθούν ουσιαστικά στις απαιτήσεις του
Π.Μ.Σ., συνεκτιμώντας το κίνητρο και το ενδιαφέρον,
αλλά και τη συνολικότερη συγκρότηση και επιστημονική
τους επάρκεια σε σχέση με το αντικείμενο του μεταπτυχιακού προγράμματος.
Με την ολοκλήρωση των διαδικασιών αξιολόγησης, η
Ε.Α.Υ. καταρτίζει πλήρη κατάλογο με όλους τους υποψηφίους, ιεραρχεί τους υποψηφίους, προβαίνει στην τελική
επιλογή και καταρτίζει τον προσωρινό πίνακα των επιτυχόντων, ο οποίος επικυρώνεται από τη Συνέλευση του
Τμήματος. Η ανάρτησή του πραγματοποιείται σύμφωνα
με τις διατάξεις περί προστασίας προσωπικών δεδομένων, στην ιστοσελίδα του Π.Μ.Σ. και στις ανακοινώσεις
του Τμήματος.
Σε περίπτωση που δυο ή περισσότεροι υποψήφιοι συγκεντρώσουν συνολικά τον ίδιο αριθμό μορίων, γίνονται
δεκτοί ως ισοβαθμήσαντες.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 897/07.02.2024
Ένσταση κατά του προσωρινού πίνακα επιτυχόντων
μπορεί να γίνει μέσα σε πέντε (5) εργάσιμες ημέρες από
την ημερομηνία ανακοίνωσης των πινάκων. Η ένσταση,
πρέπει να είναι συγκεκριμένη και κρίνεται τελεσίδικα
από Τριμελή Επιτροπή μελών Δ.Ε.Π. του Τμήματος που
έχουν αναλάβει μεταπτυχιακό έργο, η οποία ορίζεται με
απόφαση της Συνέλευσης.
Μετά την λήξη της προθεσμίας ενστάσεων και την τελεσίδικη απόφαση της επιτροπής ενστάσεων, αναρτάται
ο τελικός πίνακας επιτυχόντων, σύμφωνα με την διαδικασία ανάρτησης του προσωρινού πίνακα.
Οι επιτυχόντες υποψήφιοι καλούνται να απαντήσουν
γραπτώς ή ηλεκτρονικώς (email) εντός 5 ημερών από
την ανάρτηση του τελικού πίνακα όπως ορίζεται στην
πρόσκληση εκδήλωσης ενδιαφέροντος για την αποδοχή
της ένταξης τους στο Π.Μ.Σ και τους όρους λειτουργίας
του, όπως αυτοί περιγράφονται στον παρόντα κανονισμό
λειτουργίας.
Εφόσον υπάρξουν αρνήσεις, η Γραμματεία ενημερώνει
τους αμέσως επόμενους υποψήφιους στη σειρά αξιολόγησης από τον τελικό πίνακα επιτυχόντων.
v. Εγγραφή στο Π.Μ.Σ.
Οι επιτυχόντες θα πρέπει να εγγραφούν στη γραμματεία του Π.Μ.Σ. σε προθεσμίες που ορίζονται από τη
Συντονιστική Επιτροπή στην πρόσκληση εκδήλωσης
ενδιαφέροντος. Για λόγους εξαιρετικής ανάγκης είναι
δυνατή η εγγραφή μεταπτυχιακού φοιτητή μετά από
τη λήξη της προθεσμίας με απόφαση της Συντονιστικής Επιτροπής ύστερα από αιτιολογημένη αίτηση του
ενδιαφερομένου. Οι εισακτέοι μεταπτυχιακοί φοιτητές
μπορούν να ενημερώνονται από την ιστοσελίδα του
Τμήματος ή/και από τη Γραμματεία του Π.Μ.Σ.
Άρθρο 5
Κατηγορίες Υποψηφίων.
Στο Π.Μ.Σ γίνονται δεκτοί πτυχιούχοι Ιδρυμάτων
Τριτοβάθμιας Εκπαίδευσης της ημεδαπής ή ομοταγών
Ιδρυμάτων της αλλοδαπής σύμφωνα με τις διατάξεις
της κείμενης νομοθεσίας πτυχιούχοι ή διπλωματούχοι
ιδρυμάτων της ημεδαπής ή ομοταγών αναγνωρισμένων
ιδρυμάτων της αλλοδαπής στα πεδία των Θετικών και
Τεχνολογικών Επιστημών, Οικονομίας και Πληροφορικής
και Ανθρωπιστικών, Νομικών και Κοινωνικών Επιστημών.
Αίτηση μπορούν να υποβάλουν και τελειόφοιτοι Τμημάτων, υπό την προϋπόθεση ότι θα έχουν προσκομί-
σει Βεβαίωση Περάτωσης των Σπουδών τους πριν την
ημερομηνία επικύρωσης του πίνακα των επιτυχόντων.
Στην περίπτωση αυτή, αντίγραφο του πτυχίου ή του διπλώματός τους προσκομίζεται πριν από την ημερομηνία
έναρξης του προγράμματος.
Αίτηση δύναται να υποβάλλουν και τελειόφοιτοι αλλοδαπών Ιδρυμάτων τα οποία δεν είναι ακόμα ενταγ-
μένα στο Εθνικό Μητρώο Αναγνωρισμένων Ιδρυμάτων
της αλλοδαπής του ΔΟΑΤΑΠ. Σε περίπτωση που Ίδρυμα
της Αλλοδαπής δεν βρίσκεται αναρτημένο στον ιστότοπο του ΔΟΑΤΑΠ, το Τμήμα εφαρμόζει τη διαδικασία
σύμφωνα με όσα ορίζονται στη κείμενη νομοθεσία. Σε
διαφορετική περίπτωση, γίνεται διαγραφή του φοιτητή,
χωρίς να υπάρχει αξίωση από τον φοιτητή επιστροφής
των χρημάτων που ενδεχομένως κατέθεσε.
Τα μέλη των κατηγοριών Ε.Ε.Π., καθώς και Ε.ΔΙ.Π. και
Ε.Τ.Ε.Π. (και διοικητικοί υπάλληλοι, κατόπιν εισηγήσεως
της Σ.Ε και απόφασης του Τμήματος) μπορούν μετά από
αίτησή τους να εγγραφούν ως υπεράριθμοι/ες και μόνο
ένας κατ’ έτος, χωρίς τέλη φοίτησης.
Η αρμόδια Γραμματεία του Τμήματος ελέγχει αν το
ίδρυμα απονομής του τίτλου αλλοδαπού ιδρύματος ανήκει στο Εθνικό Μητρώο Αναγνωρισμένων Ιδρυμάτων της
αλλοδαπής και αν ο τύπος του τίτλου αυτού ανήκει στο
Εθνικό Μητρώο Τύπων Τίτλων Σπουδών Αναγνωρισμένων Ιδρυμάτων που είναι αναρτημένα στον ιστότοπο
του ΔΟΑΤΑΠ.
Η διδασκαλία των μαθημάτων στο Π.Μ.Σ. διεξάγεται
στην ελληνική γλώσσα. Για τους αλλοδαπούς φοιτητές
που γίνονται δεκτοί στο Π.Μ.Σ., η διαδικασία που ορίζεται για τον έλεγχο γνώσης της ελληνικής γλώσσας είναι
είτε με εσωτερικές εξετάσεις, είτε με συνέντευξη ή με την
προσκόμιση τύπου πιστοποίησης της ελληνομάθειας,
σύμφωνα με την ισχύουσα νομοθεσία.
Άρθρο 6
Διάρκεια Σπουδών - Μερική Φοίτηση Αναστολή Φοίτησης
6.1. Χρονική διάρκεια φοίτησης
Η χρονική διάρκεια για τις σπουδές που οδηγούν στην
απονομή του Διπλώματος Μεταπτυχιακών Σπουδών
(Δ.Μ.Σ) του Προγράμματος ορίζεται σε τρία (3) ακαδημαϊκά εξάμηνα και ο προσαυξημένος χρόνος διαρθρώνεται
σε δύο (2) εξάμηνα, έκαστο διάρκειας δεκατριών (13)
εβδομάδων διδασκαλίας στα οποία περιλαμβάνεται και
ο χρόνος για την εκπόνηση και υποβολή προς κρίση της
Μεταπτυχιακής Διπλωματικής Εργασίας (Μ.Δ.Ε.).
Η επιτρεπόμενη διάρκεια ολοκλήρωσης των υποχρεώσεων για την λήψη του διπλώματος μεταπτυχιακών
σπουδών είναι από τρία (3) το λιγότερο έως πέντε (5)
ακαδημαϊκά εξάμηνα το μέγιστο. Ωστόσο, σε εξαιρετικές
περιπτώσεις, μπορεί να δοθεί αναστολή φοίτησης με
εισήγηση της Συντονιστικής Επιτροπής και απόφαση της
Συνέλευσης Τμήματος και ο χρόνος αυτός δεν υπολογίζεται στην συνολική απαιτούμενη διάρκεια απονομής του
Διπλώματος Μεταπτυχιακών Σπουδών (Δ.Μ.Σ).
Η διάρκεια των μαθημάτων του Π.Μ.Σ. ανά εξάμηνο
σπουδών, είναι τουλάχιστον δεκατρείς (13) εβδομάδες
που αντιστοιχεί σε 30 ECTS. Τα υποχρεωτικά μαθήματα
του ΠΜΣ δεν υπολείπονται των τριάντα εννέα (39) διδακτικών ωρών (άρθρο 64 ν. 4957/22). Ο χρόνος συγ-
γραφής της Διπλωματικής Εργασίας δεν μπορεί να είναι
μικρότερος από έξι (6) μήνες και μεγαλύτερος από δέκα
οκτώ (18) μήνες.
Το Π.Μ.Σ. ολοκληρώνεται με την απονομή Διπλώματος
Μεταπτυχιακών Σπουδών (Δ.Μ.Σ.), επίπεδο επτά (7) του
Εθνικού και Ευρωπαϊκού Πλαισίου Προσόντων, σύμφωνα
με το άρθρο 47 του ν. 4763/2020.
Η επιτυχής ολοκλήρωση φοίτησης διαπιστώνεται από
την επιτυχή επίδοση στα μαθήματα του Π.Μ.Σ και την
επιτυχή εκπόνηση της Διπλωματικής Εργασίας.
6.2. Μερική Φοίτηση
Στους μεταπτυχιακούς φοιτητές/τριες που αδυνατούν
να ανταποκριθούν στις ελάχιστες απαιτήσεις του προΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 897/07.02.2024
γράμματος πλήρους φοίτησης, προβλέπεται σύμφωνα
με την κείμενη νομοθεσία, η δυνατότητα μερικής φοίτησης. Στη μερική φοίτηση η διάρκεια σπουδών δεν μπορεί
να υπερβαίνει την μέγιστη χρονική διάρκεια των σπουδών (5 εξάμηνα). Οι φοιτητές/τριες αυτοί/ες δεν δύνανται
να δηλώνουν προς παρακολούθηση και να εξετάζονται
σε αριθμό μεγαλύτερο από το ήμισυ των μαθημάτων
του εξαμήνου που προβλέπει το πρόγραμμα σπουδών
(2 μαθήματα ανά εξάμηνο).
Δικαίωμα υποβολής αίτησης για μερική φοίτηση
έχουν:
α) Οι φοιτητές/τριες που αποδεδειγμένα εργάζονται
τουλάχιστον είκοσι (20) ώρες την εβδομάδα,
β) οι φοιτητές/τριες με αναπηρία και ειδικές εκπαιδευτικές ανάγκες
6.3. Αναστολή φοίτησης
Ο μεταπτυχιακός φοιτητής μπορεί με αίτησή του να
ζητήσει αιτιολογημένα αναστολή φοίτησης (π.χ. στρατιωτική θητεία, ασθένεια, απουσία στο εξωτερικό ή άλλους
προσωπικούς λόγους) εφόσον προσκομίσει τα σχετικά
δικαιολογητικά. Η απόφαση λαμβάνεται από τη Συνέλευση του Τμήματος κατόπιν εισήγησης της Συντονιστικής
Επιτροπής. Τα εξάμηνα αναστολής της φοιτητικής ιδιότητας δεν προσμετρώνται στην προβλεπόμενη μέγιστη
διάρκεια κανονικής φοίτησης. Το δικαίωμα αναστολής
σπουδών δύναται να ασκηθεί άπαξ ή τμηματικά για
χρονικό διάστημα κατ’ ελάχιστον ενός (1) ακαδημαϊκού
εξαμήνου, αλλά η συνολική διάρκεια της αναστολής δεν
δύναται να υπερβαίνει αθροιστικά τα δύο (2) ακαδημαϊκά εξάμηνα. Οι φοιτητές που βρίσκονται σε αναστολή
φοίτησης, χάνουν την φοιτητική ιδιότητα καθ’ όλο το
χρονικό διάστημα της αναστολής. Ο/Η φοιτητής/τρια
με την επάνοδό του/της στη φοίτηση εξακολουθεί να
υπάγεται στο καθεστώς φοίτησης του χρόνου εγγραφής
του/της ως μεταπτυχιακός/ης φοιτητής/τριας.
Άρθρο 7
Πρόγραμμα Σπουδών
Το Π.Μ.Σ. ξεκινά το χειμερινό ή/εαρινό εξάμηνο κάθε
ακαδημαϊκού έτους. Η επιτυχής εξέταση σε όλα τα μαθήματα του προγράμματος σπουδών, η επιτυχής εκπόνηση
της διπλωματικής εργασίας, είναι απαραίτητες προϋποθέσεις για την απονομή Διπλώματος Μεταπτυχιακών
Σπουδών (Δ.Μ.Σ.).
Το αναλυτικό πρόγραμμα μαθημάτων ανά εξάμηνο ως εξής:
Α΄ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΜΑΘΗΜΑΤΟΣ
ΤΙΤΛΟΣ ΜΑΘΗΜΑΤΟΣ
Υ: Υποχρεωτικό
Ε: Επιλογής
ECTS
ΩΡΕΣ/
ΒΔΟΜΑΔΑ
REAL101
ΘΕΣΜΙΚΟ ΚΑΙ ΚΑΝΟΝΙΣΤΙΚΟ ΠΛΑΙΣΙΟ ΔΟΜΗΣΗΣ
Υ
REAL102
ΑΣΤΙΚΗ ΟΙΚΟΝΟΜΙΚΗ
Υ
REAL103
ΤΕΧΝΙΚΟΟΙΚΟΝΟΜΙΚΗ ΜΕΛΕΤΗ
Υ
REAL104
ΑΠΟΤΙΜΗΣΗ ΧΑΡΑΚΤΗΡΙΣΤΙΚΩΝ ΑΚΙΝΗΤΗΣ
ΠΕΡΙΟΥΣΙΑΣ – ΜΑΖΙΚΕΣ ΕΚΤΙΜΗΣΕΙΣ
Υ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
Β’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΜΑΘΗΜΑΤΟΣ
ΤΙΤΛΟΣ ΜΑΘΗΜΑΤΟΣ
Υ: Υποχρεωτικό
Ε: Επιλογής
ECTS
ΩΡΕΣ/
ΒΔΟΜΑΔΑ
REAL201
ΣΥΣΤΗΜΑΤΑ ΚΤΗΜΑΤΟΛΟΓΙΟΥ ΚΑΙ ΔΙΑΧΕΙΡΙΣΗ ΓΗΣ
Υ
REAL202
ΟΙΚΟΔΟΜΙΚΗ – ΤΕΧΝΙΚΑ ΥΛΙΚΑ
Υ
REAL203
ΜΕΤΡΗΣΗ ΑΚΙΝΗΤΗΣ ΠΕΡΙΟΥΣΙΑΣ
Υ
REAL204
ΛΕΙΤΟΥΡΓΙΑ ΤΗΣ ΑΓΟΡΑΣ ΤΩΝ ΑΚΙΝΗΤΩΝ ΚΑΙ
ΜΕΘΟΔΟΙ ΕΚΤΙΜΗΣΗΣ
Υ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
Γ’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΜΑΘΗΜΑΤΟΣ
ΤΙΤΛΟΣ ΜΑΘΗΜΑΤΟΣ / ΠΡΑΚΤΙΚΗ ΑΣΚΗΣΗ/ Μ.Δ.Ε.
Υ: Υποχρεωτικό
Ε: Επιλογής
ECTS
ΩΡΕΣ/
ΒΔΟΜΑΔΑ
REAL301
ΜΕΤΑΠΤΥΧΙΑΚΗ ΔΙΠΛΩΜΑΤΙΚΗ ΕΡΓΑΣΙΑ
Υ
REAL302
ΜΟΝΤΕΛΟΠΟΙΗΣΗ ΚΑΤΑΣΚΕΥΑΣΤΙΚΩΝ ΠΛΗΡΟΦΟΡΙΩΝ
(BIM) ΚΑΙ ΔΙΑΧΕΙΡΙΣΗ ΕΡΓΟΥ
Ε
REAL303
ΣΥΣΤΗΜΑΤΑ ΠΛΗΡΟΦΟΡΙΩΝ ΓΗΣ
Ε
REAL304
ΣΥΣΤΗΜΑΤΑ ΓΕΩΓΡΑΦΙΚΩΝ ΠΛΗΡΟΦΟΡΙΩΝ
Ε
REAL305
ΓΕΩΔΑΙΤΙΚA ΘΕΜΑΤΑ ΔΙΑΧΕΙΡΙΣΗΣ ΓΗΣ ΚΑΙ
REAL ESTATE
Ε
REAL306
ΒΙΩΣΙΜΗ ΑΝΑΠΤΥΞΗ ΚΑΙ ΑΓΟΡΑ ΑΚΙΝΗΤΩΝ
Ε
REAL307
ΕΙΔΙΚΑ ΘΕΜΑΤΑ REAL ESTATE
Ε
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 897/07.02.2024
υποχρεωτικά την μεταπτυχιακή διπλωματική εργασία.
Παρακάτω γίνεται αναλυτική περιγραφή των μαθημάτων και περιλαμβάνονται οι ειδικεύσεις, οι τίτλοι, το περιεχόμενο των μεταπτυχιακών μαθημάτων, ο τύπος του κάθε μαθήματος (π.χ. Υποχρεωτικό ή Επιλογής), τα εξάμηνα
σπουδών καθώς και οι πιστωτικές μονάδες του κάθε μαθήματος και της Μεταπτυχιακής Διπλωματικής Εργασίας
(Μ.Δ.Ε.). Τα μαθήματα στο ΠΜΣ πραγματοποιούνται στην Ελληνική γλώσσα.
Α΄ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΜΑΘΗΜΑΤΟΣ
ΤΙΤΛΟΣ ΜΑΘΗΜΑΤΟΣ
Υ: Υποχρεωτικό
Ε: Επιλογής
ECTS
ΩΡΕΣ
REAL101
ΘΕΣΜΙΚΟ ΚΑΙ ΚΑΝΟΝΙΣΤΙΚΟ ΠΛΑΙΣΙΟ ΔΟΜΗΣΗΣ
Υ
Περίγραμμα
•
Εννοιολογικές προσεγγίσεις.
•
Δομή της Ελληνικής νομοθετικής παραγωγής - Συμβούλιο της Επικρατείας - Πηγές.
•
Ιστορική ανασκόπηση για την Πόλη και την Πολεοδομία.
•
Ελληνική πολεοδομική και συναφής νομοθεσία για τη δόμηση - Ορόσημα.
•
Πολιτικές γης.
•
Σχεδιασμός σε τοπικό επίπεδο (ρυμοτομικά σχέδια) - Χρήσεις γης.
•
Κανονιστικό πλαίσιο για τη δόμηση στην Ελλάδα.
•
Το κτήριο ως αρχιτεκτόνημα.
•
Άδεια δόμησης, αυθαίρετη δόμηση και λοιπά επίκαιρα θέματα.
REAL102
ΑΣΤΙΚΗ ΟΙΚΟΝΟΜΙΚΗ
Υ
Περίγραμμα
•
Η προβληματική της Αστικής Οικονομικής
•
Αστικοποίηση
•
Χωροθέτηση επιχειρήσεων
•
Συστάδες επιχειρήσεων
•
Χωρική κατανομή επιχειρήσεων
•
Διαρθρωτικές αλλαγές και αστικοποίηση
•
Αστική ιεραρχία
•
Χρήσεις αστικής γης
•
Ανταγωνιστικότητα πόλεων
•
Τοπικές αγορές εργασίας
REAL103
ΤΕΧΝΙΚΟΟΙΚΟΝΟΜΙΚΗ ΜΕΛΕΤΗ
Υ
Περίγραμμα
•
Γενικά περί Επενδύσεων
•
Αποταμιεύσεις και Οικονομική Ανάπτυξη
•
Επενδυτικός Κύκλος και Διάρθρωση Μελέτης Σκοπιμότητας
•
Αξία του Χρήματος μέσα στο Χρόνο
•
Τραπεζική Χρηματοδότηση στην αγορά ακινήτων
•
Εκτίμηση Ταμειακών Ροών μιας επένδυσης
•
Καθορισμός Συντελεστή Προεξόφλησης
•
Αξιολόγηση Επενδύσεων
•
Μέθοδοι Εκτίμησης Ακινήτων
•
Μέθοδοι αξιολόγησης Επενδύσεων Ακινήτων
•
Ανάλυση Ευαισθησίας και Κινδύνου
REAL104
ΑΠΟΤΙΜΗΣΗ ΧΑΡΑΚΤΗΡΙΣΤΙΚΩΝ ΑΚΙΝΗΤΗΣ
ΠΕΡΙΟΥΣΙΑΣ – ΜΑΖΙΚΕΣ ΕΚΤΙΜΗΣΕΙΣ
Υ
•
Πηγές δεδομένων για την αγορά των ακινήτων
•
Παράγοντες που επηρεάζουν την αξία των ακινήτων και μέθοδοι αποτίμησης
•
Στατιστική ανάλυση δεδομένων ακινήτων με μεθόδους Περιγραφικής και Επαγωγικής Στατιστικής
•
Ηδονικά μοντέλα για την εκτίμηση αξιών ακινήτων (μοντέλα παλινδρόμησης, μετασχηματισμοί
μεταβλητών)-σύγκριση με μεθόδους εκτίμησης αξίας μεμονωμένων ακινήτων
•
Χωρική οικονομετρία στην εκτίμηση των ακινήτων (μέθοδοι χωρικής ανάλυσης σε περιβάλλον
•
Συστημάτων Γεωγραφικών Πληροφοριών – GIS: χαρτογραφήσεις, χωρική αυτοσυσχέτιση, χωρική
παλινδρόμηση)
•
Αυτοματοποιημένα συστήματα εκτίμησης ακινήτων – Μαζικές εκτιμήσεις- Μοντέλα CAMA
•
Νέες μέθοδοι εκτίμησης – Μοντέλα εκμάθησης μηχανής για τις μαζικές εκτιμήσεις ακινήτων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 897/07.02.2024
Β’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΜΑΘΗΜΑΤΟΣ
ΤΙΤΛΟΣ ΜΑΘΗΜΑΤΟΣ
Υ: Υποχρεωτικό
Ε: Επιλογής
ECTS
ΩΡΕΣ
REAL201
ΣΥΣΤΗΜΑΤΑ ΚΤΗΜΑΤΟΛΟΓΙΟΥ ΚΑΙ ΔΙΑΧΕΙΡΙΣΗ ΓΗΣ
Υ
Περίγραμμα
•
Λειτουργία συστημάτων καταγραφής της ακίνητης περιουσίας στην Ελλάδα και διεθνώς
(υποθηκοφυλακεία-κτηματολογικά γραφεία) – Οδηγία Inspire
•
3D Κτηματολόγιο
•
Χαρτογραφικά υπόβαθρα
•
Απαιτούμενα τεχνικά σχέδια τη διαδικασία εγγραφής δικαιωμάτων
•
Συμβόλαια – μεταβιβάσεις
•
Νομοθεσία σχετικά με τον προσδιορισμό των ορίων των ιδιοκτησιών (περιλαμβανομένων των
καταπατήσεων και των μετακινήσεων ορίων λόγω αποθέσεων, διάβρωσης και αιγιαλού)
•
Επεκτάσεις σχεδίου πόλης-πράξεις εφαρμογής
•
Διάνοιξη/ Διαπλάτυνση Οδού και μεταβολές ιδιοκτησιών
•
Απογραφή, καταγραφή Δασικών εκτάσεων (Δασικό Κτηματολόγιο). Δημόσια κτήματα –
Αιγιαλός, Παραλία – Θαλάσσιο Κτηματολόγιο
•
Διανομές γης – Αναδασμός
REAL202
ΟΙΚΟΔΟΜΙΚΗ – ΤΕΧΝΙΚΑ ΥΛΙΚΑ
Υ
Περίγραμμα
•
Εισαγωγή στην αντίληψη του κτιρίου: εκσκαφές – θεμελίωση ανωδομή.
•
Το οπλισμένο σκυρόδεμα και οι εφαρμογές του.
•
Χάλυβας, και λοιπά μέταλλα. Το ξύλο ως δομικό υλικό, εφαρμογές.
•
Λοιπά τεχνικά υλικά και οι εφαρμογές τους στην οικοδομική.
•
Τοιχοποιία: θερμομόνωση, υγρομόνωση και ηχομόνωση. Εσωτερική και εξωτερική τοιχοποιία. Επιχρίσματα
και επενδύσεις.
•
Δώματα και στέγες: Θερμομόνωση και υγρομόνωση. Διαμόρφωση ρύσεων για απορροή υδάτων.
•
Κουφώματα: Εσωτερικά και εξωτερικά. Είδη και υλικά κουφωμάτων.
•
Δάπεδα: Εσωτερικά και εξωτερικά δάπεδα. Σκάλες: Τα είδη και τα υλικά κατασκευής. Γεωμετρικός
σχεδιασμός σκάλας.
•
Σύνταξη τεχνικής έκθεσης Technical Due Diligence report.
•
Βιοκλιματικά υλικά.
•
Αυτοψίες 1: Παθολογία κτιρίων.
•
Αυτοψίες 2: Κριτήρια σχεδιασμού και επιπτώσεις στην κατασκευή.
•
Αυτοψίες 3: Αυθαιρεσίες και επιπτώσεις στην κατασκευή.
•
Αυτοψίες
REAL203
ΜΕΤΡΗΣΗ ΑΚΙΝΗΤΗΣ ΠΕΡΙΟΥΣΙΑΣ
Υ
Περίγραμμα
•
Η Γη και η μαθηματική της προσέγγιση.
•
Είδη συντεταγμένων (επίπεδες, καμπυλόγραμμες).
•
Συστήματα αναφοράς συντεταγμένων (Παγκόσμια, Εθνικά, τοπικά, ειδικών εφαρμογών).
•
Συστήματα αναφοράς υψομέτρων. Μέθοδοι προσδιορισμού συντεταγμένων. Βασικές αρχές τοπογραφικών
αποτυπώσεων.
•
Τοπογραφικά/κτηματολογικά διαγράμματα και χάρτες.
•
Ηλεκτρονικό σχέδιο.
•
Όργανα τοπογραφικών μετρήσεων (γεωδαιτικοί σταθμοί, χωροβάτες, αποστασιόμετρα laser, GNSS, επίγειοι
τρισδιάστατοι σαρωτές laser).
•
Ακρίβεια μετρήσεων, ακρίβεια συντεταγμένων. Η Τρισδιάστατη Απεικόνιση μέσω Η/Υ.
•
Εισαγωγή στο Περιβάλλον CAD.
•
Ταύτιση τίτλων ιδιοκτησίας κατά θέση, όρια και έκταση.
•
Κάθετες και οριζόντιες ιδιοκτησίες. Πολεοδομική ταύτιση.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 897/07.02.2024
REAL204
ΛΕΙΤΟΥΡΓΙΑ ΤΗΣ ΑΓΟΡΑΣ ΤΩΝ
ΑΚΙΝΗΤΩΝ ΚΑΙ ΜΕΘΟΔΟΙ ΕΚΤΙΜΗΣΗΣ
Υ
Περίγραμμα
•
Αγορές Ακινήτων (Οικιστικά και Επαγγελματικά Ακίνητα) και παράγοντες επιρροής της αξίας
•
Οικονομία και Ακίνητα
•
Εκτιμητικά Πρότυπα και Πιστοποιήσεις
•
Εισαγωγή στις Εκτιμήσεις (σκοπός και διαδικασία εκτίμησης – το επάγγελμα του εκτιμητή)
•
Διαχρονική Αξία Χρήματος κ Επενδύσεις (μαθηματικά της εκτιμητικής)
•
Μέθοδοι εκτιμήσεων (Συγκριτική Μέθοδος, Υπολειμματική Μέθοδος, Μέθοδος Κόστους Αντικατάστασης,
Μέθοδος Εισοδήματος)
•
Σύνταξη έκθεσης εκτίμησης
Γ’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΜΑΘΗΜΑΤΟΣ
ΤΙΤΛΟΣ ΜΑΘΗΜΑΤΟΣ / ΠΡΑΚΤΙΚΗ ΑΣΚΗΣΗ/ Μ.Δ.Ε.
Υ: Υποχρεωτικό
Ε: Επιλογής
ECTS
Ωρες
REAL301
ΜΕΤΑΠΤΥΧΙΑΚΗ ΔΙΠΛΩΜΑΤΙΚΗ ΕΡΓΑΣΙΑ
Υ
Περίγραμμα
•
Εργασία εμβάθυνσης στα αντικείμενα του μεταπτυχιακού προγράμματος. H Μεταπτυχιακή Διπλωματική
Εργασία (ΜΔE) είναι το αποτέλεσμα της σπουδής του φοιτητή στο ΠΜΣ και αφορά τη σε βάθος εξέταση
ενός θέματος εντός του γνωστικού αντικειμένου του ΠΜΣ σε συνεργασία με τον επιβλέποντα καθηγητή
Εργασία εμβάθυνσης στα αντικείμενα του μεταπτυχιακού προγράμματος
REAL302
ΜΟΝΤΕΛΟΠΟΙΗΣΗ ΚΑΤΑΣΚΕΥΑΣΤΙΚΩΝ
ΠΛΗΡΟΦΟΡΙΩΝ (BIM) ΚΑΙ ΔΙΑΧΕΙΡΙΣΗ ΕΡΓΟΥ
Ε
Περίγραμμα
•
Βασικές έννοιες, διαδικασία υλοποίησης BIM, nD modelling.
•
Συλλογή δεδομένων και μετρήσεις με χρήση γεωχωρικής τεχνολογίας (π.χ. laser scanning).
•
Απόδοση πληροφορίας σε κατάλληλο λογισμικό (π.χ. Point Cloud, .DXF, 3D models etc).
•
Προετοιμασία σχεδίου BIM – Εναλλακτικές λύσεις.
•
Ομάδες έργου. Συστήματα ταξινόμησης για υποδομές.
•
Διεθνή πρότυπα (π.χ. Construction Operations Building Information Exchange – COBie).
•
Λογισμικό για για μοντελοποίηση κατασκευαστικών πληροφοριών (π.χ. Revit).
•
Δημιουργία, διαχείριση και συντήρηση μοντέλων BIM.
•
Αειφορικός σχεδιασμός έργου
REAL303
ΣΥΣΤΗΜΑΤΑ ΠΛΗΡΟΦΟΡΙΩΝ ΓΗΣ
Ε
Περίγραμμα
•
Αναλογικά ή ηλεκτρονικά συστήματα καταγραφής
•
Νομική τεκμηρίωση
•
Συμβόλαια και εγγραφή τίτλων
•
Ένταξη καταγραφών ακίνητης περιουσίας σε Σύστημα Πληροφοριών Γης.
•
Επεξεργασίες ένταξης της περιγραφικής πληροφορίας στη βάση πληροφοριών γης, συνδέσεις, συσχετισμοί
πινάκων και διανυσματικής πληροφορίας και λοιπών διανυσματικών στοιχείων.
•
Αξιοποίηση της πληροφορίας των γεωτεμαχίων, σύνδεση με άλλα διαχειριστικά συστήματα στατιστικής και
χωρικής πληροφορίας.
•
Αναλυτικές μέθοδοι διαχείρισης και αναζήτησης κτηματολογικών πληροφοριών (inquiries)
•
Εξαγωγή συνδυαστικών αποτελεσμάτων. Χωρικά προβλήματα λεπτομερούς γεωγραφικού επιπέδου
(πολεοδομική – κτηματολογική κλίμακα). Σενάρια λύσεων.
•
Χαρτογραφική απεικόνιση– Index maps
REAL304
ΣΥΣΤΗΜΑΤΑ ΓΕΩΓΡΑΦΙΚΩΝ ΠΛΗΡΟΦΟΡΙΩΝ
Ε
Περίγραμμα
•
Γεωγραφικά και Χωρικά Δεδομένα και Πληροφορίες, Γεωπληροφορική, Επιστήμη των Γεωγραφικών
Πληροφοριών:
•
Εννοιολογική Κωδικοποίηση:
•
Η Γεωμετρία της Χωρικής Πληροφορίας:
•
Βάσεις Γεωχωρικών Δεδομένων – Μοντέλα και Δομές:
•
Κωδικοποίηση – Ολοκλήρωση της Χωρικής Πληροφορίας: Σύνδεση και συσχετισμοί
•
Αρχές Ανάλυσης και Σχεδιασμού ενός Σ.Γ.Π.:
•
Εισαγωγικά στοιχεία Χωρικής Ανάλυσης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 897/07.02.2024
REAL305
ΓΕΩΔΑΙΤΙΚA ΘΕΜΑΤΑ ΔΙΑΧΕΙΡΙΣΗΣ ΓΗΣ ΚΑΙ REAL
ESTATE
Ε
7,5
Περίγραμμα
•
Συστήματα αναφοράς συντεταγμένων στην Ελλάδα
•
Οδηγία INSPIRE και συντεταγμένες
•
Γεωχωρικά δεδομένα και μετασχηματισμοί συντεταγμένων
•
Βασικές αρχές δορυφορικού εντοπισμού
•
Συστήματα GNSS (GPS, GLONASS, GALILEO, BEIDOU, SBAS)
•
Χρήση GNSS στην πράξη (απλοί δέκτες, smart-phones, δίκτυα μόνιμων σταθμών)
•
Επίπεδα ακρίβειας, εξοπλισμός, συλλογή δεδομένων και επεξεργασία
•
Χρήση συντεταγμένων σε χαρτογραφικά υπόβαθρα
REAL306
ΒΙΩΣΙΜΗ ΑΝΑΠΤΥΞΗ ΚΑΙ ΑΓΟΡΑ ΑΚΙΝΗΤΩΝ
Ε
Περίγραμμα
•
Bασικές έννοιες και ορισμοί γύρω από τη βιώσιμη ανάπτυξη ·
•
Βιώσιμη Αστική Ανάπτυξη και Real Estate. Παγκόσμιος Βορράς και Παγκόσμιος Νότος. Τάσεις, Εξελίξεις,
Προκλήσεις.
•
Αστικές Αναπλάσεις και οι Επιπτώσεις τους στην πόλη και τις Αξίες Ακινήτων. Ελληνική και Διεθνής
Εμπειρία-Παραδείγματα. Brownfields, Εξευγενισμός και Έργα Ναυαρχίδες.
•
Αειφορική Διαχείριση στην Κλίμακα του Κτιρίου. Βασικές Αρχές Βιοκλιματικού Σχεδιασμού.
•
Περιβαλλοντικά Ήπιες Οικοδομικές Συνθέσεις. Αξιολόγηση κτιρίων κατά EMP, BREAM και LEED. Ο ρόλος
των υλικών κατασκευής.
•
ΑΠΕ στην κλίμακα της Κατοικίας – Βασικοί υπολογισμοί. (Φ/Β, Γεωθερμία, Αιολικά κλπ)
•
λοιπές στρατηγικές εξοικονόμησης ενέργειας – διαφανή και αδιαφανή στοιχεία κελύφους (φυτεμένα
δώματα, όψεις, είδη μονώσεων, είδη κουφωμάτων κλπ).
•
Αυθαίρετες προσθήκες σε κτίρια. Ιστορική Εξέλιξη Νομοθετικού Πλαισίου, τι ισχύει σήμερα. Παρουσίαση
παραδειγμάτων. Επιπτώσεις στην αξία των ακινήτων.
•
Έξυπνα σπίτια (smart homes) ·
•
Ανακαινίσεις – Αποκαταστάσεις. Παραδείγματα, Περιπτώσεις Διατηρητέων Κτιρίων.
REAL307
ΕΙΔΙΚΑ ΘΕΜΑΤΑ REAL ESTATE
Ε
Περίγραμμα
•
Νέες τεχνολογίες στη διαχείριση και εκτίμηση ακινήτων (μοντέλα μαζικών εκτιμήσεων, χωρικά μοντέλα
παλινδρόμησης και μοντέλα τεχνητής νοημοσύνης)
•
Διάρθρωση αγοράς Οικιστικών
•
Διάρθρωση αγοράς Γραφείων και παραδείγματα εκτιμήσεων
•
Διάρθρωση αγοράς Εμπορικών και παραδείγματα εκτιμήσεων
•
Διάρθρωση αγοράς Ξενοδοχείων και παραδείγματα εκτιμήσεων
•
Διάρθρωση αγοράς Logistics και παραδείγματα εκτιμήσεων
•
Στοιχεία μεσιτείας ακινήτων
•
Στοιχεία νομοθεσίας και φορολογίας για ακίνητα
•
Σύστημα αντικειμενικού προσδιορισμού αξίας ακινήτων
•
Χρηματοδότηση Ακινήτων - Δανειοδοτήσεις
Άρθρο 8
Μεταπτυχιακή Διπλωματική Εργασία (Μ.Δ.Ε.)
Ο/Η μεταπτυχιακός φοιτητής/τρια υποχρεούται να εκπονήσει και να υποστηρίξει με επιτυχία τη μεταπτυχιακή
διπλωματική του/της εργασία στο αντίστοιχο εξάμηνο
σπουδών που αναφέρεται στον παρόντα Εσωτερικό
Κανονισμό. Ο μεταπτυχιακός φοιτητής έχει δικαίωμα
αίτησης ανάληψης Μ.Δ.Ε εφόσον έχει ολοκληρώσει με
επιτυχία τα υποχρεωτικά μαθήματα του προγράμματος
σπουδών, εκτός εάν άλλως αποφασίσει η ΣΕ. Το θέμα της
Μ.Δ.Ε. πρέπει να εντάσσεται στο αντικείμενο του Π.Μ.Σ.
Ειδικότερα θέματα εκπόνησης Μ.Δ.Ε. ορίζονται από τον
Οδηγό Μεταπτυχιακής Διπλωματικής Εργασίας του Π.Μ.Σ.,
ο οποίος ενδεικτικά μπορεί περιλαμβάνει τα ακόλουθα:
1. τον εκπαιδευτικό σκοπό της Μ.Δ.Ε.,
2. τα στάδια υποβολής της Μ.Δ.Ε.,
3. τα πεδία ερευνητικού ενδιαφέροντος,
4. τα στάδια διενέργειας της Μ.Δ.Ε.,
5. την αλλαγή τίτλου Μ.Δ.Ε.
6. τις καλές πρακτικές σύνταξης του κειμένου και της
ηλεκτρονικής ή έντυπης ανάγνωσης της Μ.Δ.Ε.,
7. την μελέτη και εύρεση βιβλιογραφικών πηγών,
8. την σύνταξη των ερευνητικών εργασιών,
9. τα κριτήρια αξιολόγησης της Μ.Δ.Ε.,
10. την αλλαγή επιβλέποντα, κ.τ.λ.
Άρθρο 9
Οργάνωση Π.Μ.Σ. με τη χρήση μεθόδων
σύγχρονης και ασύγχρονης εξ αποστάσεως
εκπαίδευσης
Ο κύριος τόπος διεξαγωγής της εκπαιδευτικής διαδικασίας είναι το Πανεπιστήμιο Δυτικής Αττικής. Η διοι-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 897/07.02.2024
κητική στήριξη του προγράμματος παρέχεται από το
Πανεπιστήμιο Δυτικής Αττικής στις εγκαταστάσεις του
Πανεπιστημίου.
Η υπάρχουσα υλικοτεχνική υποδομή του Πανεπιστημίου Δυτικής Αττικής (Πανεπιστημιούπολη Άλσους
Αιγάλεω και Πανεπιστημιούπολη Αρχαίου Ελαιώνα) καλύπτει τις ανάγκες λειτουργίας του ΠΜΣ (κτηριακές εγκα-
ταστάσεις, εργαστήρια, αμφιθέατρα, εργαστηριακός και
ειδικός εξοπλισμός, βιβλιοθήκες, χρήση διαδικτύου,
λογισμικό με δυνατότητες σύγχρονης και ασύγχρονης
τηλεκπαίδευσης).
Η εκπαιδευτική διαδικασία του ΠΜΣ πραγματοποιείται
δια ζώσης σε ποσοστό έως 30% και με τη χρήση μεθόδων εξ αποστάσεως εκπαίδευσης (σύγχρονη, ασύγχρο-
νη) σε ποσοστό έως 70% στο σύνολο των πιστωτικών
μονάδων του Π.Μ.Σ.
Το Πανεπιστήμιο Δυτικής Αττικής και το ΠΜΣ διαθέτουν αποδεδειγμένη ετοιμότητα χρήσης ολοκληρωμέ-
νου συστήματος τηλεκπαίδευσης (χρήση τεχνολογιών
τηλεδιάσκεψης και εικονικής ηλεκτρονικής τάξης, κατάλληλος εξοπλισμός, δυνατότητα διαμοίρασης εφαρ-
μογών και κειμένων, δυνατότητα χρήσης ηλεκτρονικού
πίνακα, δυνατότητα πρόσβασης σε χώρους συζήτησης),
σύμφωνα με τα προβλεπόμενα του ν. 4957/2022 και του
άρθρου 9 του Πρότυπου Κανονισμού Σπουδών των ΠΜΣ
του Πα.Δ.Α. (B’ 4861/2023) καθώς επίσης και την υπό
στοιχεία 18137/Ζ1/16-2-2023 κοινή υπουργική απόφαση
(Β’ 1079) (βλέπε Παράρτημα 1).
Άρθρο 10
Αξιολόγηση φοιτητών - Εξετάσεις
Στην αρχή κάθε εξαμήνου και πριν την έναρξη των
μαθημάτων του Π.Μ.Σ. ανακοινώνεται στους μεταπτυχιακούς φοιτητές το ακαδημαϊκό ημερολόγιο του Π.Μ.Σ,
το οποίο καθορίζεται με απόφαση της Συνέλευσης του
Τμήματος, μετά από εισήγηση της Σ.Ε. Στο ακαδημαϊκό
ημερολόγιο του Π.Μ.Σ. αναγράφονται οι ημερομηνίες
έναρξης και λήξης των εξαμήνων, οι αργίες, καθώς και
οι ημερομηνίες των εξετάσεων.
Η Συντονιστική Επιτροπή καταρτίζει και ανακοινώνει
εγκαίρως το ωρολόγιο πρόγραμμα των εξετάσεων κάθε
εξεταστικής περιόδου και όχι αργότερα από δέκα (10)
ημέρες πριν από την έναρξη των εξετάσεων. Προβλέπονται, συνολικά, τρεις εξεταστικές περίοδοι, μία στο τέλος
του πρώτου εξαμήνου, μία στο τέλος του δεύτερου εξαμήνου και μία επαναληπτική, για όσους φοιτητές αποτύ-
χουν σε μαθήματα του πρώτου και δεύτερου εξαμήνου,
στις αρχές Σεπτεμβρίου.
Η αξιολόγηση των μεταπτυχιακών φοιτητών και η επίδοσή τους στα μαθήματα που υποχρεούνται να παρα-
κολουθήσουν στο πλαίσιο του Π.Μ.Σ. πραγματοποιείται
με γραπτές ή προφορικές εξετάσεις ή με
εκπόνηση εργασιών καθ’ όλη τη διάρκεια του εξαμήνου. Ο τρόπος αξιολόγησης περιγράφεται στο περί-
γραμμα του κάθε μαθήματος. Η επίδοση σε κάθε μάθημα
αξιολογείται από τον/ους διδάσκοντα/ες και βαθμολογείται με την ισχύουσα, για τους προπτυχιακούς φοι-
τητές, κλίμακα βαθμολογίας. Συγκεκριμένα, οι βαθμοί
που δίδονται, κυμαίνονται από μηδέν (0) μέχρι δέκα (10).
Προβιβάσιμοι βαθμοί είναι το πέντε (5) και οι μεγαλύτεροί του. Για την αντιμετώπιση έκτακτων αναγκών ή συν-
θηκών που ανάγονται σε λόγους ανωτέρας βίας δύναται
η χρήση ηλεκτρονικών μέσων για την αξιολόγηση των
μαθημάτων, υπό την προϋπόθεση ότι εξασφαλίζεται το
αδιάβλητο της διαδικασίας της αξιολόγησης.
Για την αξιολόγηση φοιτητών με αναπηρία και ειδικές
εκπαιδευτικές ανάγκες δύναται να γίνει προφορική εξέταση συνδυασμό με τυχόν γραπτές εξετάσεις.
Για τη βελτίωση της βαθμολογίας των μεταπτυχιακών
φοιτητών, δύναται η επανεξέταση σε ένα μόνο μάθημα,
στο οποίο έχει εξεταστεί επιτυχώς, σε εξεταστική περίοδο που περιλαμβάνεται το συγκεκριμένο μάθημα.
Αν ο/η μεταπτυχιακός/η φοιτητής/τρια αποτύχει περισσότερες από τρεις (3) φορές στο ίδιο μάθημα, δύνα-
ται να ζητήσει, με αίτησή του προς τον Διευθυντή του
Π.Μ.Σ., να αξιολογηθεί από τριμελή επιτροπή, η οποία
αποτελείται από διδακτικό προσωπικό του ίδιου ή άλλου
Τμήματος του Πα.Δ.Α., με γνωστικό αντικείμενο ίδιο ή
συναφές με αυτό του προς εξέταση μαθήματος, στην
οποία δεν μπορεί να συμμετέχει ο/η διδάσκων/ούσα
του μαθήματος. Αν ο Διευθυντής του Π.Μ.Σ. δεν ορίσει
τα μέλη της επιτροπής εντός ενός (1) μηνός από την υποβολή της αίτησης, ο φοιτητής δύναται να ζητήσει τον
ορισμό τους από τον Πρόεδρο του Τμήματος.
Άρθρο 11
Δικαιώματα και Υποχρεώσεις φοιτητών Διαγραφή Μεταπτυχιακού Φοιτητή.
11.1. Δικαιώματα Φοιτητή
Οι μεταπτυχιακοί/ες φοιτητές/τριες έχουν όλα τα δικαιώματα και τις παροχές που προβλέπονται και για τους
φοιτητές του πρώτου κύκλου σπουδών, πλην του δικαιώματος παροχής δωρεάν διδακτικών συγγραμμάτων.
Οι μεταπτυχιακοί/κές φοιτητές/τριες δύνανται να χρησιμοποιούν την υπάρχουσα υλικοτεχνική υποδομή του
Πανεπιστημίου Δυτικής Αττικής, η οποία περιλαμβάνει
χώρους διδασκαλίας κατάλληλα εξοπλισμένους με σύγχρονα μέσα διδασκαλίας και Η/Υ, τη Βιβλιοθήκη, και τις
εγκαταστάσεις του Τμήματος Μηχανικών Τοπογραφίας
και Γεωπληροφορικής.
Οι μεταπτυχιακοί φοιτητές που δεν έχουν άλλη ιατροφαρμακευτική και νοσοκομειακή περίθαλψη, δικαιού-
νται πλήρη ιατροφαρμακευτική και νοσοκομειακή περίθαλψη στο Εθνικό Σύστημα Υγείας (Ε.Σ.Υ.) με κάλυψη των
σχετικών δαπανών από τον Εθνικό Οργανισμό Παροχής
Υπηρεσιών Υγείας (Ε.Ο.Π.Υ.Υ.) κατ’ ανάλογη εφαρμογή
του άρθρου 33 του ν. 4368/2016 (Α’ 83).
Οι μεταπτυχιακοί φοιτητές δικαιούνται δωρεάν σίτιση
με βάση την ατομική και οικογενειακή οικονομική τους
κατάσταση και την εντοπιότητά τους.
Οι μεταπτυχιακοί/ες φοιτητές/τριες δύνανται να διεκδικήσουν εξωτερική χρηματοδότηση των σπουδών
τους από διάφορα Ιδρύματα ή φορείς του δημοσίου και
ιδιωτικού τομέα και Ερευνητικά Ινστιτούτα.
Οι μεταπτυχιακοί/ες φοιτητές/τριες δύνανται να καλύπτονται οικονομικά από χρηματοδοτούμενα προγράμ-
ματα έρευνας στα οποία συμμετέχουν. Οι σχετικές λεπτομέρειες ορίζονται με απόφαση της Σ.Ε., ύστερα από
εισήγησή του/της Διευθυντή/ντριας του Π.Μ.Σ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 897/07.02.2024
Οι μεταπτυχιακοί/ες φοιτητές/τριες μπορούν να συμμετάσχουν στα προγράμματα ανταλλαγής φοιτητών/
τριών (π.χ. ERASMUS) του Πανεπιστημίου ή σε άλλα
ερευνητικά προγράμματα αλλοδαπών Α.Ε.Ι., στο πλαίσιο διακρατικών συμφωνιών του Τμήματος με ομοταγή
ιδρύματα και να εγγράφονται σε αυτά ως φιλοξενούμενοι φοιτητές/τριες.
Το Τμήμα Μηχανικών Τοπογραφίας και Γεωπληροφορικής εξασφαλίζει υποχρεωτικά στους/στις μεταπτυχι-
ακούς/κές φοιτητές/τριες με αναπηρία ή/και ειδικές εκπαιδευτικές ανάγκες προσβασιμότητα στα προτεινόμενα
προγράμματα και την διδασκαλία ή άλλες διευκολύνσεις,
όπως ορίζονται από τον Οδηγό σπουδών του Τμήματος.
11.2. Υποχρεώσεις Φοιτητή
Οι μεταπτυχιακοί φοιτητές έχουν τις κάτωθι υποχρεώσεις:
- Να παρακολουθούν ανελλιπώς τα μαθήματα του
ισχύοντος προγράμματος σπουδών.
- Να υποβάλλουν τις απαιτούμενες εργασίες μέσα στις
καθορισμένες προθεσμίες.
- Να προσέρχονται στις προβλεπόμενες εξετάσεις.
- Να δηλώνουν υπεύθυνα, ότι η διπλωματική εργασία
δεν αποτελεί προϊόν λογοκλοπής ούτε στο σύνολο ούτε
σε επιμέρους τμήματα αυτής.
- Να καταβάλλουν τα προβλεπόμενα τέλη φοίτησης
όπως ορίζεται στον Εσωτερικό Κανονισμό του Π.Μ.Σ..
- Να σέβονται και να τηρούν τον Κανονισμό Μεταπτυχιακών Σπουδών, τις αποφάσεις των οργάνων του Π.Μ.Σ.,
του Τμήματος και του Πανεπιστημίου Δυτικής Αττικής,
καθώς και την ακαδημαϊκή δεοντολογία. Οι μεταπτυχιακοί φοιτητές καλούνται να συμμετέχουν και να παρα-
κολουθούν σεμινάρια, συζητήσεις, συνέδρια/ημερίδες
με γνωστικό αντικείμενο συναφές με αυτό του Π.Μ.Σ.,
διαλέξεις ή άλλες επιστημονικές εκδηλώσεις του Π.Μ.Σ.
Οι μεταπτυχιακοί φοιτητές δύναται να ασκούν επικουρικό διδακτικό έργο σε προγράμματα σπουδών πρώτου
κύκλου με εισήγηση της ΣΕ του Π.Μ.Σ και απόφαση της
Γενικής Συνέλευσης του Τμήματος. Οι μεταπτυχιακοί
φοιτητές εκδίδουν ακαδημαϊκή ταυτότητα υποχρεωτικά μέσω της Ηλεκτρονικής Υπηρεσίας Απόκτησης
Ακαδημαϊκής Ταυτότητας του Υπουργείου Παιδείας και
Θρησκευμάτων.
11.3. Διαγραφή Μεταπτυχιακού Φοιτητή
Η διαγραφή μεταπτυχιακού/κής φοιτητή/τριας γίνεται
κατόπιν σχετικής εισήγησης της Σ.Ε. του Π.Μ.Σ. προς τη
Συνέλευση του Τμήματος και λήψης σχετικής απόφασης.
Η απόφαση κοινοποιείται εντός 15 ημερών στον/ην ενδιαφερόμενο/νη μεταπτυχιακό/κη φοιτητή/τρια και έχει
δικαίωμα υποβολής ένστασης
εντός δέκα πέντε (15) ημερών από την ημερομηνία
έκδοσης της. Η ένσταση κρίνεται τελεσίδικα από τα ανωτέρω όργανα.
Η Συνέλευση του Τμήματος μετά την εισήγηση της Σ.Ε.,
δύναται να αποφασίσει τη διαγραφή μεταπτυχιακών φοιτητών για τους παρακάτω λόγους:
α. Πλημμελής εκπλήρωση των υποχρεώσεων του/της
μεταπτυχιακού/ης φοιτητή/τριας, όπως αυτές περιγράφονται στον Εσωτερικό Κανονισμό Π.Μ.Σ.
β. Μη καταβολή των προβλεπόμενων τελών φοίτησης
(σε κάθε περίπτωση, φοιτητής, ο οποίος δεν έχει ανταποκριθεί στις οικονομικές του υποχρεώσεις, δεν δικαιούται
να λάβει ούτε βεβαίωση ολοκλήρωσης σπουδών, ούτε
το Δίπλωμα Μεταπτυχιακών Σπουδών).
γ. Πειθαρχικά παραπτώματα, όπως παράβαση ακαδημαϊκής δεοντολογίας και γενικότερα κάθε παράβαση της
κείμενης νομοθεσίας και του Εσωτερικού Κανονισμού
του Πα.Δ.Α.
δ. Αίτηση διαγραφής του/της ίδιου/ας του μεταπτυχιακού/κής φοιτητή/τριας.
ε. ‘Έχουν επανειλημμένως αποτύχει στην εξέταση μαθήματος ή μαθημάτων όπως ορίζεται στον Εσωτερικό
Κανονισμό.
στ. Δεν ανανέωσαν την εγγραφή τους ή δεν παρακολούθησαν μαθήματα για δύο (2) συνεχόμενα εξάμηνα.
ζ. ‘Έχουν υποπέσει στο παράπτωμα της λογοκλοπής ή σε
παράπτωμα που εμπίπτει στο δίκαιο περί πνευματικής
ιδιοκτησίας (ν. 2121/1993).
η) Για οποιαδήποτε άλλο λόγο κρίνεται απαραίτητη.
Σε περίπτωση οριστικής διακοπής φοίτησης ή διαγραφής μεταπτυχιακού/κής φοιτητή/τριας για οποιοδήποτε
λόγο, τα ήδη καταβληθέντα δίδακτρα δεν επιστρέφονται.
Άρθρο 12
Τέλη φοίτησης
Το ύψος των τελών φοίτησης για το Π.Μ.Σ. «Διαχείριση γης & Real Estate» ανέρχεται στο ποσό των 3.000,00
ευρώ, που καταβάλλεται σε τρεις (3) ισόποσες δόσεις
στην αρχή του κάθε εξαμήνου.
Οι μεταπτυχιακοί φοιτητές του Π.Μ.Σ., υποχρεούνται
στην καταβολή αυτών. Το ύψος των προβλεπόμενων
τελών φοίτησης για το σύνολο του προγράμματος καθορίζεται στο ΦΕΚ ίδρυσης του Π.Μ.Σ..
Στις περιπτώσεις διακοπής της φοίτησης το συνολικό
καταβληθέν ποσό δεν επιστρέφεται.
Η καταβολή των διδάκτρων γίνεται στον Ειδικό Λογαριασμό Κονδυλίων Έρευνας (Ε.Λ.Κ.Ε.) του Πανεπιστη-
μίου Δυτικής Αττικής, ο οποίος είναι αρμόδιος για τη
διαχείρισή τους.
Οι μεταπτυχιακοί φοιτητές οφείλουν να έχουν εξοφλήσει όλες τις οικονομικές τους υποχρεώσεις πριν την
χορήγηση βεβαίωσης ολοκλήρωσης σπουδών και την
απονομή του Διπλώματος Μεταπτυχιακών Σπουδών.
Στο Π.Μ.Σ «Διαχείριση γης & Real Estate» παρέχεται η
δυνατότητα απαλλαγής των τελών φοίτησης, σύμφωνα με την ισχύουσα νομοθεσία και όπως περιγράφεται
στο άρθρο 14 του Πρότυπου Κανονισμού Σπουδών των
Π.Μ.Σ. του Πα.Δ.Α. (ΦΕΚ Τεύχος B’ 4861/02.08.2023) και
του παρόντος κανονισμού.
Άρθρο 13
Υποτροφίες -Απαλλαγές διδάκτρων
Το Π.Μ.Σ. «Διαχείριση γης & Real Estate» χορηγεί υποτροφίες (βραβεία αριστείας) σε μεταπτυχιακούς/κές φοι-
τητές/τριες πλήρους φοίτησης, σύμφωνα με απόφαση
της Συνέλευσης του Τμήματος, μετά από εισήγηση της
ΣΕ του Π.Μ.Σ. Επίσης, εγγεγραμμένοι φοιτητές Π.Μ.Σ.
δύνανται να αιτηθούν την απαλλαγή διδάκτρων (δωρεάν
φοίτηση) σύμφωνα με την εκάστοτε νομοθεσία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 897/07.02.2024
Πιο συγκεκριμένα:
Α) Υποτροφίες μπορούν να παρέχονται υπό τη μορφή μερικής απαλλαγής διδάκτρων που θα αφορούν στο
τρίτο εξάμηνο φοίτησης, σε μεταπτυχιακούς φοιτητές
που αρίστευσαν κατά τη φοίτησή τους στο πρώτο έτος
των σπουδών τους. Σκοπός των υποτροφιών είναι να
επιβραβεύσει και να υποκινήσει τους φοιτητές του προγράμματος για την επίτευξη βελτιωμένων επιδόσεων.
Δικαιούχοι υποτροφίας είναι μόνο οι φοιτητές πλήρους
φοίτησης. απόφαση για τους δικαιούχους υποτροφίας
θα λαμβάνεται από τη Συντονιστική Επιτροπή του Π.Μ.Σ
και ανάλογα με τις οικονομικές δυνατότητες του προγράμματος.
Β) Εγγεγραμμένοι φοιτητές Π.Μ.Σ. δύνανται να φοιτούν
δωρεάν, εφόσον πληρούν τα ακαδημαϊκά, οικονομικά
ή κοινωνικά κριτήρια σύμφωνα με τις διατάξεις του άρθρου 86 του ν. 4957/2022 και της υπό στοιχεία 108990/
Ζ1/8-9-2022 υπουργικής απόφασης  (Β’ 4899) ή την εκάστοτε νομοθεσία.
Διαδικασία:
Μετά από εισήγηση της Συντονιστικής Επιτροπής του
Π.Μ.Σ., προκηρύσσεται πρόσκληση υποβολής αιτήσεως
για τη χορήγηση υποτροφίας. Οι υποψήφιοι/ες οφείλουν
να συμπληρώσουν όλα τα υποχρεωτικά πεδία της αίτησης με τα απαιτούμενα κατά περίπτωση δικαιολογητικά
και τα υποβάλλουν στην Γραμματεία του Τμήματος στις
ημερολογιακές προθεσμίες που ορίζονται στην πρόσκληση. Η αίτηση επέχει θέση Υπεύθυνης Δήλωσης του
ν. 1599/1986.
Το αρμόδιο όργανο αξιολογεί και κατατάσσει τις υποψηφιότητες βάσει των κριτηρίων που έχουν οριστεί στον
εσωτερικό Κανονισμό λειτουργίας του Π.Μ.Σ. και εισηγείται τον κατάλογο ονομάτων των υποψηφίων προς
τη Συνέλευση.
Ο ανώτατος αριθμός υποτροφιών στο Π.Μ.Σ. ορίζεται
σε μία (1) ανά κύκλο σπουδών του Π.Μ.Σ. Υποτροφία
δεν χορηγείται στην περίπτωση που ο μεταπτυχιακός
φοιτητής λαμβάνει ήδη υποτροφία από άλλη πηγή και
σε μεταπτυχιακό φοιτητή που έχει εισαχθεί στο Π.Μ.Σ.
χωρίς την υποχρέωση καταβολής τελών φοίτησης.
Άρθρο 14
Δίπλωμα Μεταπτυχιακών Σπουδών (Δ.Μ.Σ)
Το Δίπλωμα Μεταπτυχιακών Σπουδών (Δ.Μ.Σ.) είναι
δημόσιο έγγραφο. Στον/Στην απόφοιτο/η του Π.Μ.Σ.
μπορεί να χορηγείται, πριν από την απονομή, βεβαίωση
ότι έχει περατώσει επιτυχώς την παρακολούθηση του
Π.Μ.Σ. και αναλυτική βαθμολογία με τις αντίστοιχες πιστωτικές μονάδες (ECTS).
Στο Δίπλωμα Μεταπτυχιακών Σπουδών επισυνάπτεται
Παράρτημα Διπλώματος το οποίο είναι επεξηγηματικό
έγγραφο και δεν υποκαθιστά τον επίσημο τίτλο σπουδών ή την αναλυτική βαθμολογία των μαθημάτων. Το
Παράρτημα Διπλώματος επισυνάπτεται στο Δ.Μ.Σ. και
παρέχει πληροφορίες σχετικά με τη φύση, το επίπεδο,
το γενικότερο πλαίσιο εκπαίδευσης, το περιεχόμενο και
το καθεστώς των σπουδών, οι οποίες ολοκληρώθηκαν
με επιτυχία από το άτομο που αναγράφεται ονομαστικά
στο πρωτότυπο του τίτλου. Στο Παράρτημα δεν γίνονται
αξιολογικές κρίσεις και δεν υπάρχουν δηλώσεις ισοτιμίας
ή αντιστοιχίας ή προτάσεις σχετικά με την αναγνώριση
του Δ.Μ.Σ. στο εξωτερικό. Το Παράρτημα Διπλώματος
εκδίδεται αυτομάτως και χωρίς καμία οικονομική επιβάρυνση στην ελληνική και στην αγγλική γλώσσα, και
πρέπει να πληροί τις προϋποθέσεις γνησιότητας που
απαιτούνται για τον χορηγούμενο τίτλο σπουδών. Η
ημερομηνία έκδοσης του Παραρτήματος δεν συμπίπτει
υποχρεωτικά με την ημερομηνία χορήγησης του Δ.Μ.Σ.,
αλλά δεν μπορεί ποτέ να είναι προγενέστερη από αυτή.
Ο βαθμός του Διπλώματος Μεταπτυχιακών Σπουδών
(Δ.Μ.Σ.) προκύπτει από τον βαθμό αξιολόγησης στα μαθήματα και στη Μεταπτυχιακή Διπλωματική Εργασία
(Μ.Δ.Ε.).
Αναλυτικότερα σε κάθε εξάμηνο ο φοιτητής/τρια λαμβάνει βαθμολογία σε κάθε μάθημα που εξετάζεται και
εάν αξιολογηθεί επιτυχώς, πιστώνεται αναλογικά τις πιστωτικές μονάδες που αντιστοιχούν. Ο τελικός βαθμός
του Δ.Μ.Σ. προκύπτει από τον βαθμό αξιολόγησης:
α) στα μαθήματα,
β) στη Μεταπτυχιακή Διπλωματική Εργασία.
Ο βαθμός του Διπλώματος Μεταπτυχιακών Σπουδών
(Δ.Μ.Σ.) εξάγεται με προσέγγιση δύο δεκαδικών ψηφίων
και προκύπτει από τον τύπο:
Β=(Β1*Π1+Β2*Π2+……..+Βν*Πν)/(Π1+Π2+…..Πν)
όπου Β1,Β2….Βν είναι οι βαθμοί όλων των μαθημάτων
που εξετάστηκε επιτυχώς ο φοιτητής/τρια και Π1,Π2…..
Πν είναι οι πιστωτικές μονάδες που αντιστοιχούν σε κάθε
μάθημα.
Προβιβάσιμοι βαθμοί είναι το πέντε (5) και οι μεγαλύτεροί του. Η βαθμολογική κλίμακα για την αξιολόγηση
της επίδοσης των μεταπτυχιακών φοιτητών/τριών ορίζεται από το μηδέν (0) ως το δέκα (10) ως ακολούθως:
- Άριστα: από οκτώ και πενήντα (8,50) μέχρι δέκα (10),
- Λίαν καλώς: από έξι και πενήντα (6,50) ως και οκτώ
και σαράντα εννέα (8,49),
- Καλώς: από πέντε (5) ως και έξι και σαράντα εννέα
(6,49) ή
- Απορρίπτεται: από μηδέν (0) έως τέσσερα και ενενήντα εννέα (4,99).
Άρθρο 15
Διδάσκοντες Προγραμμάτων Μεταπτυχιακών
Σπουδών
15.1. Το διδακτικό έργο του Προγράμματος Μεταπτυχιακών Σπουδών ανατίθεται, κατόπιν απόφασης της Σ.Τ.,
στις ακόλουθες κατηγορίες διδασκόντων:
α) μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του Πα.Δ.Α. ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους
β) ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του ΠΑΔΑ ή
άλλου Α.Ε.Ι.,
γ) συνεργαζόμενους καθηγητές,
δ) εντεταλμένους διδάσκοντες,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 897/07.02.2024
ε) επισκέπτες καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής, ζ) επιστήμονες αναγνωρισμένου κύρους, οι οποίοι διαθέτουν εξει-
δικευμένες γνώσεις και σχετική εμπειρία στο γνωστικό
αντικείμενο του Π.Μ.Σ.
15.2. Η ανάθεση του διδακτικού έργου του Π.Μ.Σ.
πραγματοποιείται με απόφαση του Τμήματος, κατόπιν
εισήγησης της Συντονιστικής Επιτροπής του Π.Μ.Σ. Με
απόφαση της Συνέλευσης του Τμήματος δύναται να ανατίθεται επικουρικό διδακτικό έργο στους υποψήφιους
διδάκτορες του Τμήματος ή της Σχολής, με αντικείμενο
συναφές με το παρεχόμενο επικουρικό διδακτικό έργο
του Π.Μ.Σ., υπό την επίβλεψη διδάσκοντος του Π.Μ.Σ.,
κατόπιν εισηγήσεως της Σ.Ε.
15.3. Δικαίωμα επίβλεψης διπλωματικών εργασιών
έχουν οι διδάσκοντες των περ. α) έως στ) της παρ. 1,
υπό την προϋπόθεση ότι είναι κάτοχοι διδακτορικού
διπλώματος. Με απόφαση του αρμοδίου οργάνου του
Π.Μ.Σ., δύναται να ανατίθεται η επίβλεψη διπλωματικών
εργασιών και σε μέλη Δ.Ε.Π., Ε.Ε.Π. και Ε.ΔΙ.Π. του Τμήματος, που δεν έχουν αναλάβει διδακτικό έργο στο Π.Μ.Σ.
15.4. Όλες οι κατηγορίες διδασκόντων δύνανται να
αμείβονται αποκλειστικά από τους πόρους του Π.Μ.Σ.
Δεν επιτρέπεται η καταβολή αμοιβής ή άλλης παροχής
από τον κρατικό προϋπολογισμό ή το πρόγραμμα δημοσίων επενδύσεων. Με απόφαση της Συνέλευσης του
Τμήματος κατόπιν εισήγησης της Συντονιστικής Επιτροπής του Π.Μ.Σ. περί ανάθεσης του διδακτικού έργου,
καθορίζεται το ύψος της αμοιβής κάθε διδάσκοντος.
Ειδικώς οι διδάσκοντες που έχουν την ιδιότητα μέλους
Δ.Ε.Π., δύνανται να αμείβονται επιπρόσθετα για έργο
που προσφέρουν προς το Π.Μ.Σ., εφόσον εκπληρώνουν
τις ελάχιστες εκ του νόμου υποχρεώσεις τους, όπως ορίζονται στην παρ. 2 του άρθρου 155, του ν.4957/2022.
Το τελευταίο εδάφιο εφαρμόζεται αναλογικά και για τα
μέλη Ε.Ε.Π., Ε.ΔΙ.Π. και Ε.Τ.Ε.Π., εφόσον εκπληρώνουν τις
ελάχιστες εκ του νόμου υποχρεώσεις τους.
Στις υποχρεώσεις των διδασκόντων περιλαμβάνονται,
μεταξύ άλλων, ο καθορισμός και η περιγραφή του μαθήματος, η παράθεση σχετικής βιβλιογραφίας, ο καθο-
ρισμός του τρόπου εξέτασης του μαθήματος, η επικοινωνία με τους/τις μεταπτυχιακούς/κες φοιτητές/τριες.
15.5. Στο Π.Μ.Σ. με απόφαση της Συνέλευσης του
Τμήματος εφαρμόζεται ο θεσμός του Ακαδημαϊκού Συμβούλου. Σκοπός της λειτουργίας του εν λόγω θεσμού
είναι η παροχή συμβουλευτικής στους μεταπτυχιακούς
φοιτητές κατά τη διάρκεια των σπουδών τους σε ακαδημαϊκά θέματα με εξατομικευμένο τρόπο. Προσδοκώμενο
αποτέλεσμα είναι η διευκόλυνση των μεταπτυχιακών
φοιτητών στην ολοκλήρωση των σπουδών τους με
παράλληλη αξιοποίηση των ιδιαίτερων δεξιοτήτων και
ενδιαφερόντων τους στο έδαφος της εκπαιδευτικής και
ερευνητικής διαδικασίας. Ο Ακαδημαϊκός Σύμβουλος
επιλέγει τον τρόπο προσέγγισης και παροχής συμβουλευτικής στους φοιτητές που του ανατίθενται σε κάθε
ακαδημαϊκό έτος.
Άρθρο 16
Επικουρικό διδακτικό έργο
μεταπτυχιακών φοιτητών
Με απόφαση της Συνέλευσης του Τμήματος είναι δυνατή η έγκριση της συμμετοχής μεταπτυχιακών φοιτη-
τών, υποψηφίων διδακτόρων και μεταδιδακτόρων στην
παροχή επικουρικού διδακτικού έργου σε προγράμματα
σπουδών πρώτου ή δεύτερου κύκλου.
Το Πα.Δ.Α. δύναται να χορηγεί ανταποδοτικές υποτροφίες σε μεταπτυχιακούς φοιτητές με την υποχρέωση
υποστήριξης της εκπαιδευτικής διαδικασίας και παροχής
επικουρικού διδακτικού έργου.
Ως επικουρικό διδακτικό έργο ορίζεται η επικουρία
των μελών Διδακτικού Ερευνητικού Προσωπικού κατά
την άσκηση του διδακτικού τους έργου, η άσκηση των
φοιτητών, η διεξαγωγή φροντιστηρίων, εργαστηριακών
ασκήσεων, η εποπτεία εξετάσεων και η διόρθωση ασκήσεων.
Άρθρο 17
Υποδομές - Εξοπλισμός
Το Π.Μ.Σ. θα λειτουργεί στις εγκαταστάσεις, με τις
υποδομές και τον εξοπλισμό του Τμήματος Μηχανικών
Τοπογραφίας και Γεωπληροφορικής της Σχολής Μηχανικών του Πανεπιστημίου Δυτικής Αττικής στην Πανε-
πιστημιούπολη του Άλσους Αιγάλεω. Το Τμήμα διαθέτει
επάρκεια υποδομών και εξοπλισμού και μπορεί να καλύψει πλήρως τις ανάγκες του Π.Μ.Σ. Πέραν των αιθουσών
διδασκαλίας, το Τμήμα διαθέτει ικανό αριθμό εργαστηριακών αιθουσών στις οποίες θα διεξάγονται κατά κύριο
λόγο τα μαθήματα του Π.Μ.Σ. Οι αίθουσες αυτές είναι
πλήρως εξοπλισμένες με μέσα ΤΠΕ και διαθέτουν σύγχρονους ηλεκτρονικούς υπολογιστές με την κατάλληλη
υπολογιστική ισχύ και τα αναγκαία λογισμικά. Επίσης
υπάρχουν εργαστηριακοί χώροι, όπου οι μεταπτυχιακοί
φοιτητές μπορούν να χρησιμοποιούν για την εκπόνηση
εργασιών εκτός των διδακτικών ωρών.
Το Τμήμα διαθέτει όλο το σύγχρονο εξοπλισμό που
χρειάζεται για το Π.Μ.Σ. όπως δορυφορικούς δέκτες
GNSS, drones χαρτογράφησης, ρομποτικούς γεωδαιτικούς σταθμούς, επίγειους σαρωτές laser καθώς και
εξειδικευμένα λογισμικά στατιστικής και γεωγραφικής
ανάλυσης, Συστημάτων Γεωγραφικών
Πληροφοριών, συστημάτων τεχνολογιών Πληροφορικής και Επικοινωνιών κ.ά. Αξιοποιώντας τις δυνατότητες
VPN που παρέχει το Πανεπιστήμιο, παρέχεται δυνατότητα χρησιμοποίησης συγκεκριμένων λογισμικών εξ
αποστάσεως και σε ώρες που διευκολύνονται οι φοιτητές. Επιπρόσθετα, το Τμήμα αξιοποιεί πλήρως όλες
τις ψηφιακές δυνατότητες που υποστηρίζονται από το
ΠΑ.Δ.Α. όπως ηλεκτρονικό φοιτητολόγιο, πλατφόρμες εξ
αποστάσεως εκπαίδευσης (σύγχρονης, ασύγχρονης) κ.ά.
Άρθρο 18
Χρηματοδότηση - Οικονομική διαχείριση
Η χρηματοδότηση του Π.Μ.Σ. προέρχεται από:
α) τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 897/07.02.2024
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Πανεπιστημίου Δυτικής Αττικής
και
στ) τον κρατικό προϋπολογισμό ή το πρόγραμμα δημοσίων επενδύσεων.
Η καταβολή των τελών φοίτησης, πραγματοποιείται
από τον ίδιο τον φοιτητή ή από τρίτο φυσικό ή νομικό
πρόσωπο για λογαριασμό του φοιτητή.
Η διαχείριση των πόρων του Π.Μ.Σ. πραγματοποιείται
από τον Ειδικό Λογαριασμό Κονδυλίων Έρευνας (Ε.Λ.Κ.Ε.)
του Πα.Δ.Α.
Οι πόροι του Π.Μ.Σ. κατανέμονται ως εξής:
α) Ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό
συμπεριλαμβάνεται το ποσοστό παρακράτησης υπέρ
του Ε.Λ.Κ.Ε. για την οικονομική διαχείριση των Π.Μ.Σ. Στα
έσοδα του Π.Μ.Σ. των περ. β) έως δ) της παρ. 1 πραγματοποιείται η παρακράτηση υπέρ Ε.Λ.Κ.Ε. που ισχύει για
τα έσοδα από αντίστοιχες πηγές χρηματοδότησης.
β) Το υπόλοιπο ποσό των συνολικών εσόδων του
Π.Μ.Σ. (70%) διατίθεται για την κάλυψη των λειτουργικών δαπανών του Π.Μ.Σ.
Πίνακας 1 Εισροές
Χρηματοδότηση
Τέλη φοίτησης (25*3000)
75.000€
Δωρεές, χορηγίες και πάσης φύσεως
οικονομικές ενισχύσεις
Κληροδοτήματα
Πόροι από ερευνητικά έργα ή
προγράμματα
Ίδιοι πόροι του Πα.Δ.Α.
Κρατικός προϋπολογισμός ή
Πρόγραμμα Δημοσίων επενδύσεων
Απαλλαγή από τα Τέλη φοίτησης 30%
(παρ.2 άρθρο 86 του ν. 4957/2022)
-24.000€
Σύνολο
51.000€
Πίνακας 2 Εκροές
Έξοδα
Αμοιβές για τη διοικητική - τεχνική
υποστήριξη
10000€
Αμοιβές διδακτικού προσωπικού
15500€
Δαπάνες μετακίνησης
2000€
Δαπάνες εξοπλισμού και
υλικοτεχνικής υποδομής
2750€
Δαπάνες χορήγησης υποτροφιών
1000€
Λοιπές λειτουργικές δαπάνες
4450€
Μερικό Σύνολο (70%)
35700€
Λειτουργικά έξοδα Πα.Δ.Α. (30%) ΕΛΚΕ
15300€
Σύνολο
51000€
Σύμφωνα με την παρ.  2, του άρθρου 85, του
ν. 4957/2022, καθορίζεται ποσοστό δύο τοις εκατό (2%),
ως ανώτατο ποσοστό επί των συνολικών ετήσιων εσόδων κάθε Π.Μ.Σ. που δύναται να διατίθεται προς Έργο/
Πρόγραμμα της παρ. 1 του ίδιου άρθρου.
Άρθρο 19
Λογοκλοπή
Ο/Η μεταπτυχιακός/η φοιτητής/τρια υποχρεούται να
αναφέρει με τον ενδεδειγμένο τρόπο αν χρησιμοποίησε
το έργο και τις απόψεις άλλων. Επιπλέον, οι μεταπτυχιακοί φοιτητές που έχουν χρησιμοποιήσει τις υπηρεσίες και
τη βοήθεια Τεχνητής Νοημοσύνης (Αrtificial Intelligence,
AI) για την εκπόνηση εργασιών που τους ανατίθενται
στα πλαίσια του ΠΜΣ ή/και της Μ.Δ.Ε., θα πρέπει στο
προοίμιο του κειμένου να περιλάβουν και «Δήλωση σχετικά με τη χρήση δημιουργικής Τεχνητής Νοημοσύνης
(generative AI) και τεχνολογιών υποβοηθούμενων από
Τεχνητή Νοημοσύνη κατά τη διαδικασία της συγγραφής», όπου θα δηλώνουν ποιο εργαλείο χρησιμοποίησαν
και για ποιο λόγο.
Η λογοκλοπή θεωρείται σοβαρό ακαδημαϊκό παράπτωμα. Λογοκλοπή θεωρείται η αντιγραφή εργασίας
κάποιου/ας άλλου/ης, καθώς και η χρησιμοποίηση εργασίας άλλου/ης -δημοσιευμένης ή μη- χωρίς τη δέουσα
αναφορά. Η αντιγραφή οποιουδήποτε υλικού τεκμηρίωσης, ακόμη και από μελέτες του/της ιδίου/ας του/
της υποψηφίου/ας, χωρίς σχετική αναφορά, μπορεί να
στοιχειοθετήσει απόφαση της Συνέλευσης του Τμήματος για διαγραφή του/της. Στις παραπάνω περιπτώσεις,
η Συνέλευση του Τμήματος, μπορεί να αποφασίσει τη
διαγραφή του/της, αφού προηγουμένως του/της δοθεί
η δυνατότητα να εκθέσει, προφορικώς ή γραπτώς, τις
απόψεις του/της επί του θέματος.
Οποιοδήποτε παράπτωμα ή παράβαση ακαδημαϊκής
δεοντολογίας παραπέμπεται για αντιμετώπιση του προβλήματος στη Συνέλευση του Τμήματος. Ως παραβάσεις
θεωρούνται και τα παραπτώματα της αντιγραφής ή της
λογοκλοπής και γενικότερα κάθε παράβαση των διατάξεων περί πνευματικής ιδιοκτησίας από μεταπτυχιακό/η
φοιτητή/τρια κατά τη συγγραφή εργασιών στο πλαίσιο
των μαθημάτων ή την εκπόνηση της διπλωματικής εργασίας.
Άρθρο 20
Απονομή πτυχίων - ορκωμοσίες
Φοιτητής που ολοκλήρωσε επιτυχώς τις μεταπτυχιακές
σπουδές του, ορκίζεται σε δημόσια τελετή ορκωμοσίας,
ενώπιον του/της Πρύτανη/νισσας ή του/της Αντιπρύτανη/ις ως εκπροσώπου του/της Πρύτανη και του/της Προ-
έδρου του Τμήματος, που γίνεται μετά τη λήξη εκάστης
εξεταστικής περιόδου, σε ημέρα και ώρα, που ορίζεται
από τον/την Πρύτανη σε συνεργασία με τους Προέδρους
των Τμημάτων. Ο όρκος δεν αποτελεί συστατικό στοιχείο της επιτυχούς περάτωσης των σπουδών, είναι όμως
αναγκαία προϋπόθεση για τη χορήγηση του Μεταπτυχιακού Διπλώματος Σπουδών. Για λόγους ανωτέρας βίας
(π.χ. λόγοι υγείας, διαμονή ή εργασία στο εξωτερικό,
στρατιωτικές υποχρεώσεις) και με αίτησή του προς τη
Γραμματεία του Τμήματος του, ο/η απόφοιτος/η μπορεί
να ζητήσει τη χορήγηση του τίτλου σπουδών χωρίς να
συμμετάσχει στην τελετή ορκωμοσίας ή να ζητήσει να
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 897/07.02.2024
συμμετάσχει σε επόμενη τελετή ορκωμοσίας. Η εξαίρεση από την υποχρέωση συμμετοχής σε ορκωμοσία
εγκρίνεται από τον Πρόεδρο του Τμήματος. Πριν από
την ορκωμοσία ή την απαλλαγή από αυτή, μπορεί να
δίδεται στους αποφοίτους σχετικό πιστοποιητικό για την
επιτυχή περάτωση των σπουδών τους.
Δίπλωμα Μεταπτυχιακών Σπουδών που χορηγήθηκε,
είναι δυνατόν να ανακληθεί ή να ακυρωθεί, αν αποδειχθεί ότι δεν συνέτρεχαν την εποχή της απόκτησής του
οι εκ του νομικού και θεσμικού πλαισίου προϋποθέσεις
κτήσης του. Η ανάκληση ή ακύρωση γίνεται μετά από
απόφαση της οικείας Συνέλευσης, η οποία κοινοποιείται
στον/στην Πρύτανη του Ιδρύματος.
Άρθρο 21
Αξιολόγηση του Π.Μ.Σ.
Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος/ουσας από
τους μεταπτυχιακούς φοιτητές. Η αξιολόγηση γίνεται με
τη χρήση ειδικού εντύπου/ερωτηματολογίου αξιολόγησης που συμπληρώνουν οι μεταπτυχιακοί φοιτητές. Τα
μαθήματα αξιολογούνται ως προς το περιεχόμενο, τον
τρόπο διδασκαλίας, το εκπαιδευτικό υλικό και το βαθμό συσχέτισής τους με τις αρχές και τη φιλοσοφία του
μεταπτυχιακού προγράμματος. Οι διδάσκοντες/ουσες
αξιολογούνται σε πολλά επίπεδα, τα οποία μπορεί ενδεικτικά να περιλαμβάνουν αξιολόγηση ως προς τις γνώσεις
και την ικανότητα μετάδοσής τους στους φοιτητές, την
προετοιμασία τους, τη χρήση σύγχρονης βιβλιογραφίας,
την προθυμία τους να απαντούν σε ερωτήσεις, την έγκαιρη βαθμολόγηση και επιστροφή εργασιών και γραπτών
εξετάσεων και την τήρηση των ωρών διδασκαλίας του
μαθήματος.
Η ετήσια εσωτερική αξιολόγηση του Π.Μ.Σ. γίνεται σε
συνεργασία με τη ΜΟ.ΔΙ.Π. του Πανεπιστημίου Δυτικής
Αττικής στο πλαίσιο της εσωτερικής αξιολόγησης του
Τμήματος Μηχανικών Τοπογραφίας και Γεωπληροφορικής Σχολής Μηχανικών και σύμφωνα με την αντίστοιχη
διεργασία του εσωτερικού Συστήματος Διασφάλισης
Ποιότητας του Πα.Δ.Α.
Η εξωτερική αξιολόγηση του Π.Μ.Σ. διενεργείται σε συνεργασία με την ΜΟ.ΔΙ.Π. στο πλαίσιο της πιστοποίησής
τους σύμφωνα με την προβλεπόμενη από την ΕΘΑΑΕ
διαδικασία.
Στο πλαίσιο αυτό αξιολογείται η συνολική αποτίμηση
του έργου που επιτελέστηκε από το Π.Μ.Σ., ο βαθμός
εκπλήρωσης των στόχων που είχαν τεθεί κατά την ίδρυσή του, η βιωσιμότητά του, η απορρόφηση των απο-
φοίτων στην αγορά εργασίας, ο βαθμός συμβολής του
στην έρευνα, η εσωτερική αξιολόγησή του από τους μεταπτυχιακούς φοιτητές, η σκοπιμότητα παράτασης της
λειτουργίας του, καθώς και λοιπά στοιχεία σχετικά με την
ποιότητα του έργου που παράγεται και τη συμβολή του
στην εθνική στρατηγική για την ανώτατη εκπαίδευση.
Άρθρο 22
Ιστοσελίδα του Π.Μ.Σ
Το Π.Μ.Σ. έχει την ιστοσελίδα του, στην ελληνική και
αγγλική γλώσσα. Η επίσημη ιστοσελίδα του Π.Μ.Σ. ενημερώνεται διαρκώς και περιέχει όλες τις πληροφορίες και
ανακοινώσεις του προγράμματος και αποτελεί τον επίσημο χώρο ενημέρωσης των φοιτητών και φοιτητριών.
Άρθρο 23
Λοιπές Διατάξεις
Οποιοδήποτε θέμα προκύψει στο μέλλον που δεν
καλύπτεται από τη σχετική νομοθεσία ή τον παρόντα
Κανονισμό, θα αντιμετωπιστεί με αποφάσεις των αρμοδίων οργάνων και όπου απαιτείται με τροποποίηση
του Κανονισμού.
ΠΑΡΑΡΤΗΜΑ 1
ΕΚΘΕΣΗ ΑΝΑΛΥΣΗΣ ΤΗΣ ΕΞ ΑΠΟΣΤΑΣΕΩΣ ΕΚΠΑΙΔΕΥΣΗΣ ΣΤΟ ΠΜΣ «ΔΙΑΧΕΙΡΙΣΗ ΓΗΣ & REAL ESTATE» του Τμή-
ματος Μηχανικών Τοπογραφίας και Γεωπληροφορικής της
Σχολής Μηχανικών του πανεπιστημίου Δυτικής Αττικής.
Η Εξ Αποστάσεως Εκπαίδευση αποτελεί ένα σύγχρονο, δυναμικό και ραγδαία εξελισσόμενο επιστημονικό
πεδίο με πλήθος συνιστωσών αλλά και μεθοδολογικών
προσεγγίσεων, αποτελώντας μια πρόκληση για κάθε διδάσκοντα που για πρώτη φορά εμπλέκεται σε μια τέτοια
διαδικασία.
Η διαμόρφωση των νέων συνθηκών επιβάλουν την
ανάγκη ανασύνθεσης του μαθησιακού περιβάλλοντος.
Στο σχέδιο δράσης του Πανεπιστημίου Δυτικής Αττικής
περιλαμβάνεται η υποστήριξη της εκπαιδευτικής διαδικασίας με ψηφιακά μέσα και τεχνολογίες (ασύγχρονα
και σύγχρονα ηλεκτρονικά εργαλεία και περιβάλλοντα).
Επίσης δίνεται ταυτόχρονα έμφαση στην επιμόρφωση
των μελών του σε θέματα μεθόδων, τεχνικών και καλών
πρακτικών εκπαίδευσης με αυτές τις ψηφιακές τεχνολογίες. (https://www.uniwa.gr/e-learning/).
Ανάγκη και όφελος για το ΠΜΣ
Διαχείριση Γης & Real Estate
Το Προγράμματα Μεταπτυχιακών Σπουδών «Διαχείριση γης & Real Estate» του Τμήματος Μηχανικών Τοπο-
γραφίας και Γεωπληροφορικής, της Σχολής Μηχανικών
εντάσσεται στο πλαίσιο των σκοπών και της γενικότερης αποστολής του Πανεπιστημίου Δυτικής Αττικής
(Πα.Δ.Α.). Αποσκοπεί στην περαιτέρω προαγωγή της
επιστημονικής γνώσης, την ανάπτυξη της έρευνας και
στην υψηλού επιπέδου εξειδίκευση των πτυχιούχων σε
θέματα σχετικά με τη λειτουργία της αγοράς των ακινήτων, το θεσμικό πλαίσιο για τη διαχείριση του χώρου, τις
τεχνικές για τη συλλογή, ανάλυση και παρουσίαση της
πληροφορίας για τη γη και τα ακίνητα, τα οικονομικά
των ακινήτων και τις μεθόδους εκτίμησης της ακίνητης
περιουσίας, τα οποία περιλαμβάνονται σε θεωρητικές
και εφαρμοσμένες περιοχές συγκεκριμένων γνωστικών
κλάδων και ειδικές θεματικές ενότητες του Τμήματος
Μηχανικών Τοπογραφίας και Γεωπληροφορικής. Το μεταβαλλόμενο προφίλ των συγχρόνων επαγγελματιών
θέτει σε πρώτο πλάνο τον ανθρώπινο παράγοντα που
πρέπει να λειτουργήσει ως αισθητήρας διαφορετικών
οπτικών ερμηνείας του εξωτερικού περιβάλλοντος. Tο
πρόγραμμα σπουδών του Π.Μ.Σ. έχει σχεδιαστεί με τρόπο τέτοιο ώστε να ενθαρρύνει την ενεργό συμμετοχή και
να προωθεί διεπιστημονικές προσεγγίσεις.
Η εκπαιδευτική διαδικασία του ΠΜΣ Διαχείριση Γης
& Real Estate του Τμήματος Μηχανικών Τοπογραφίας
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 897/07.02.2024
και Γεωπληροφορικής της Σχολής Μηχανικών του Πανεπιστημίου Δυτικής Αττικής θα πραγματοποιείται δια
ζώσης σε ποσοστό έως 30% και με τη χρήση μεθόδων
εξ αποστάσεως εκπαίδευσης (σύγχρονη, ασύγχρονη) σε
ποσοστό έως 70% στο σύνολο των πιστωτικών μονάδων
του Π.Μ.Σ. από το ακαδημαϊκό έτος 2023-2024 και μετά.
Το ποσοστό της Εξ αποστάσεως εκπαίδευσης (70%)
κρίνεται σημαντικό και απαραίτητο μιας και θα καταστήσει το ΠΜΣ Διαχείριση Γης & Real Estate πιο ανταγωνι-
στικό σε επίπεδο χώρας και περισσότερο ελκυστικό σε
φοιτητές τόσο από το σύνολο της χώρας αλλά πιθανότητα και της αλλοδαπής.
Με την εξ αποστάσεως εκπαίδευση (σύγχρονη και
ασύγχρονη), επιπρόσθετα, εξασφαλίζεται η προσβασιμότητα των ατόμων με αναπηρία και με ειδικές εκπαι-
δευτικές ανάγκες, που έχουν δυσκολία στην παρακολούθηση προγραμμάτων σπουδών πρόσωπο με πρόσωπο
(δια ζώσης).
Με την εξ αποστάσεως εκπαίδευσης, το ΠΜΣ δύναται
να εμπλουτίσει το διδακτικό δυναμικό του με διδάσκοντες
από άλλα ακαδημαϊκά ιδρύματα, ερευνητικά κέντρα, κυβερνητικούς φορείς, επιχειρήσεις, κτηματομεσιτικά γρα-
φεία κ.ά., από το Εσωτερικό ή το Εξωτερικό με αποτέλεσμα την σημαντική αναβάθμιση της ποιότητας του ΠΜΣ.
Τα μαθήματα στο Π.Μ.Σ. θα είναι ένα μείγμα παραδοσιακών και καινοτόμων μεθόδων διδασκαλίας. Η ανάληψη
ρόλων, η βιωματική μάθηση, η αναπαράσταση επιχειρηματικών παιγνίων (business ecosystems), η εκπαίδευση
μέσα στο χώρο της επιχείρησης (μέσω επισκέψεων), οι
διαλέξεις στελεχών επιχειρήσεων και διδασκόντων πανεπιστημίων της αλλοδαπής και της ημεδαπής αποτελούν
συστατικά στοιχεία της εφαρμογής εκπαιδευτικών-επιμορφωτικών τεχνικών.
Το περιβάλλον που δημιουργείται συνδυάζοντας την
δια ζώσης εκπαίδευσης με την εξ αποστάσεως (σύγχρονη και ασύγχρονη) εκπαίδευση που θα παρέχεται
από το ΠΜΣ Διαχείριση Γης & Real Estate θα οδηγεί
στην δημιουργία ενός εξαιρετικού περιβάλλοντος φοιτητοκεντρικής μάθησης. Οι φοιτητές/τριες καλούνται
να μελετήσουν και να αποκτήσουν γνώσεις διά ζώσης
και από απόσταση, ενώ σημαντικός είναι ο ρόλος παίζει
η συνεργασία με άλλους φοιτητές καθώς και με τους
διδάσκοντες. Με αυτόν τρόπο επιτυγχάνεται, ο ρόλος
του καθηγητή-διδάσκοντα να μετατραπεί σε καθηγητήσύμβουλο μιας και ο στόχος του είναι να βοηθήσει τους/
τις φοιτητές/τριες συμβουλεύοντας τους σε ζητήματα
που έχουν να κάνουν με τον τρόπο μελέτης. Όλοι οι
διδάσκοντες στο Πανεπιστήμιο Δυτικής Αττικής εκπαιδεύονται και υποστηρίζονται από το Γραφείο Υποστή-
ριξης Διδασκαλίας και Μάθησης σε θέματα σχετικά με
την διδασκαλία και την μεθοδολογία της εξ αποστάσεως
εκπαίδευσης έτσι ώστε να διασφαλιστεί η εξοικείωση
τους με το συγκεκριμένο σύστημα εκπαίδευσης.
Επίσης, αναμφίβολα η οικονομική κρίση έχει καταστήσει δύσκολη έως αδύνατη μερικές φορές τη μετακίνηση
των φοιτητών/τριων που ζουν μακριά από το χώρο διεξαγωγής των μαθημάτων ή είναι εργαζόμενοι. Με την
σύγχρονη και ασύγχρονη εξ αποστάσεως εκπαίδευση
σε ποσοστό έως 70% που προτείνεται, επιχειρείτε η εκμηδένιση των αποστάσεων και να δοθεί έτσι η ευκαιρία
στους εργαζόμενους από την Ελλάδα, και πιθανά από
την αλλοδαπή, να συμμετέχουν στον ελεύθερο χρόνο
τους στο ΠΜΣ χωρίς να πρέπει να μετακινηθούν, κάτι
που είναι σχεδόν αδύνατο σε περιπτώσεις φοιτητών/
τριων που δεν ζουν στην Αθήνα. Με τον τρόπο αυτό,
η εξ αποστάσεως εκπαίδευση θα συμβάλει στην ενδυνάμωση του Ευρωπαϊκού στόχο της δια βίου μάθησης.
Η εποχή μας επιβάλει την αξιοποίηση ψηφιακών εργαλείων και την ενίσχυση των ψηφιακών δεξιοτήτων του
ανθρώπινου δυναμικού και πολύ περισσότερο σε ένα
Π.Μ.Σ που συνδέεται άμεσα με αυτά τα ζητούμενα. Με
την εξ αποστάσεως εκπαίδευση, εκτός από την γνωστική ωφέλεια, το Π.Μ.Σ θα συμβάλει και στη μείωση της
ενέργειας που απαιτείται για τη μεταφορά των φοιτητών
στο χώρο του Πανεπιστημίου και της ενέργειας που θα
δαπανούσε το ίδρυμα με τη λειτουργία των αιθουσών
του. Για την σύγχρονη εξ αποστάσεως εκπαίδευση θα
χρησιμοποιηθεί το Microsoft Teams με παράλληλη υποστήριξη της εκπαιδευτικής πλατφόρμας eclass ή Moodle.
Θα είναι διαθέσιμο στους φοιτητές, το απαραίτητο εκπαιδευτικό υλικό για τις σπουδές τους, σε όλη τη διάρ-
κεια του προγράμματος μέσω του Microsoft Teams και
του eclass. Στους μεταπτυχιακούς φοιτητές θα δίνεται η
δυνατότητα αξιοποίησης του Office365 μέσω του Πανεπιστημίου Δυτικής Αττικής. Με την εμπειρία που διαθέτει
το Πανεπιστήμιο Δυτικής Αττικής σε εργαλεία σύγχρονης
και ασύγχρονης εκπαίδευσης, επιτυγχάνεται μία εξαιρετική προσομοίωση της εκπαιδευτικής αίθουσας και
συνολικά της εκπαιδευτικής διαδικασίας.
Στο Π.Μ.Σ. θα εφαρμόζονται και ένα σύνολο από καλές
πρακτικές όπως η συνεχής επαφή με τους φοιτητές και
πέραν των υποχρεώσεων του οδηγού σπουδών και η
αναμόρφωση της διδασκαλίας ανάλογα με τις τρέχουσες
εξελίξεις.
Η άποψη του φοιτητή θα εκφράζεται τακτικά, καθώς
σε πολλά μαθήματα του Π.Μ.Σ. οι φοιτητές θα καλούνται
-σε συχνή βάση- κατά τη διάρκεια του μαθήματος να
συμπληρώσουν ένα μικρό
ερωτηματολόγιο ανατροφοδότησης σχολίων προς
τον καθηγητή έτσι ώστε κατ’ αρχάς να επισημαίνονται
άμεσα οι λειτουργικές δυσκολίες σε ένα μάθημα αλλά
και να συντελείται αυτοβελτίωση της οργάνωσης του
μαθήματος και του Διδάσκοντα.
Επιπλέον, κατά τη διάρκεια των σπουδών τους, πολλοί
από τους φοιτητές, συνήθως, καλλιεργούν σχέση συνεργασίας με τους διδάσκοντες, κάτι που διατηρεί την
επικοινωνία κατά το μεγαλύτερο μέρος της διάρκειας
των σπουδών και επιτρέπει τη συζήτηση για άλλα θέματα, πέρα από το στενό περιθώριο του μαθήματος στο
οποίο έχει ξεκινήσει η συνεργασία (για παράδειγμα, οι
φοιτητές αναζητούν συμβουλές για την επιλογή θέματος
Διπλωματικής εργασίας ή ακόμα και για ζητήματα σε
σχέση με την επαγγελματικής τους πορείας).
Υλικοτεχνική υποδομή του Πανεπιστημίου
Δυτικής Αττικής
Το σύνολο του υλικού των μαθημάτων που προσφέρονται από το Πανεπιστήμιο Δυτικής Αττικής για τη δι-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 897/07.02.2024
εξαγωγή της εξ αποστάσεως εκπαίδευσης μέσω ασύγχρονων και σύγχρονων ψηφιακών τάξεων και εργαλείων
(Open eclass, Moodle, MS Teams καθώς και εναλλακτικών αυτών), συμπεριλαμβανομένων ενδεικτικά αλλά
όχι περιοριστικά, κειμένων, διαφανειών, γραφημάτων,
γραφικών, φωτογραφιών, βίντεο, σχεδιαγραμμάτων,
απεικονίσεων, προσομοιώσεων και γενικά κάθε είδους
αρχείων, αποτελεί αντικείμενο πνευματικής ιδιοκτησίας
(copyright) και διέπετε από τις εθνικές και διεθνείς διατάξεις περί Πνευματικής Ιδιοκτησίας, με εξαίρεση τα
ρητώς αναγνωρισμένα δικαιώματα τρίτων.
Τα παρακάτω περιβάλλοντα και εργαλεία υποστηρίζονται από το Πανεπιστήμιο Δυτικής Αττικής και χρη-
σιμοποιούνται συμπληρωματικά για την ανάπτυξη των
ηλεκτρονικών μαθημάτων:
1. Πλατφόρμες ασύγχρονης τηλεκπαίδευσης Open
Eclass (http://eclass.uniwa.gr) ή Moodle (http://moodle.
uniwa.gr) για την ανάρτηση, οργάνωση και ασύγχρονη
διάθεση του εκπαιδευτικού υλικού (παρουσιάσεις, σημειώσεις, βιντεοσκοπημένες διαλέξεις, κ.λπ.) καθώς και
για την ασύγχρονη επικοινωνία μεταξύ διδασκόντων και
φοιτητών.
Οδηγίες δημιουργίας και διαχείρισης μαθήματος στο
Open Eclass
(https://eclass.uniwa.gr/info/manual.php)
Οδηγίες δημιουργίας και διαχείρισης μαθήματος στο
Moodle
(https://docs.moodle.org/34/en/Teacher_quick_
guide)
2. Εφαρμογή MS Teams (https://teams.microsoft.
com/) για τη δημιουργία σύγχρονων και βιντεοσκοπημένων διαλέξεων, η οποία είναι ενεργοποιημένη για
όλα τα μέλη του Πανεπιστημίου. Εναλλακτικά, για τον
σκοπό αυτό μπορούν να χρησιμοποιηθούν και εφαρμογές όπως Cisco Webex (https://www.webex.com/),
Live broadcasting μέσω Youtube (https://www.youtube.
com/live), κ.λπ.
Υπεύθυνη για την υποστήριξη της εξ αποστάσεως εκπαιδευτικής διαδικασίας, όπως και για τα ζητήματα σχετι-
κά με την προστασία των προσωπικών δεδομένων είναι
η Μονάδα Ψηφιακής Διακυβέρνησης του Πανεπιστημίου
Δυτικής Αττικής https://www.uniwa.gr/topanepistimio/
dioikitiki-domi/dieythynsi-pliroforikis-michanorganosisdiktyakon-ypodomon-kai-ypiresion/monada-psifiakis-
diakyvernisis/
Τεχνική υποδομή για υλοποίηση εξ αποστάσεως
διδασκαλίας - Ψηφιακές δεξιότητες και
τεχνογνωσία του διδακτικού προσωπικού στη
χρήση Τεχνολογιών της Πληροφορίας και των
Επικοινωνιών (Τ.Π.Ε.)
To Πανεπιστήμιο Δυτικής Αττικής διαθέτει δύο πλατφόρμες ασύγχρονης εξ’ αποστάσεως εκπαίδευσης (e-
class, Moodle). Το Π.Μ.Σ. Διαχείριση Γης & Real Estate
θα χρησιμοποιεί και τα δυο συστήματα ασύγχρονης
ηλεκτρονικής εκπαίδευσης του Πανεπιστημίου (Moodle,
e-class) και την Πλατφόρμα σύγχρονης εξ αποστάσεως
εκπαίδευσης MS Teams. Για παράδειγμα, το Openeclass,
το οποίο ήδη χρησιμοποιείται εκτενώς σε προπτυχιακό
επίπεδο από το Τμήμα Μηχανικών Τοπογραφίας και Γεωπληροφορικής, παρέχει εργαλεία όπως είναι η γραμ-
μή μάθησης που δίνει τακτικά πληροφορίες/οδηγίες
στον/στην φοιτητή/τρια για το τι να μελετήσει, παρέχει
τη δυνατότητα ανάπτυξης ασκήσεων στις οποίες ο/η
φοιτητής/τρια μπορεί να δώσει την απάντηση μέχρι
συγκεκριμένη προθεσμία και να δει εκ των υστέρων τη
σωστή απάντηση, υλοποιώντας έτσι ένα είδος αυτό-αξιολόγησης.
Η χρήση του e-class έχει ενσωματωθεί σε μεγάλο βαθμό στο ΠΜΣ Διαχείριση Γης & Real Estate δίνοντας την
δυνατότητα εκμετάλλευσης όλων των δυνατοτήτων που
παρέχει όπως είναι η αυτοαξιολόγηση, οι εξετάσεις πολλαπλών επιλογών, το κλείδωμα συστήματος υποβολής
μετά την προθεσμία, επικοινωνίας μεταξύ φοιτητών, η
δημιουργία ομάδων υλοποίησης εργασιών κ.ά.
Το ΠΜΣ οργανώνεται από το Τμήμα Μηχανικών Τοπογραφίας και Γεωπληροφορικής της Σχολής Μηχανικών
του Πανεπιστημίου Δυτικής Αττικής. Το ΠΜΣ διαθέτει
οπτικοακουστικά μέσα διδασκαλίας και ακοολογικό εξοπλισμό. Επίσης Το Τμήμα διαθέτει αίθουσα πολυμέσων
με τερματικούς σταθμούς Η/Υ, η οποία μπορεί να χρησιμοποιηθεί για τις ανάγκες του ΠΜΣ.
Μετά την αναστολή της διά ζώσης εκπαιδευτικής διαδικασίας του Πανεπιστημίου Δυτικής Αττικής εξαιτίας
της της πανδημίας του COVID-19, οργανώθηκε σε μεγάλο βαθμό η εξ αποστάσεως διδασκαλία των μαθημάτων.
Παρασχέθηκαν σε όλο το προσωπικό ψηφιακά εργαλεία
και σχετικές οδηγίες, με την αρωγή της υπηρεσίας του
Τμήματος Δικτύων και Τηλεφωνίας αποτελώντας την
βάση για την παροχή της σύγχρονης και της ασύγχρονης
εξ αποστάσεως εκπαίδευσης. Για την υλοποίηση της εξ
αποστάσεως εκπαίδευσης δεν απαιτούνται εξειδικευμένες γνώσεις είναι μια διαδικασία σχετικά απλή.
Θα πρέπει να ληφθεί λοιπόν υπόψιν η μεγάλη εμπειρία
της διδασκαλίας εξ αποστάσεως που προέκυψε ως ανάγκη λειτουργίας των Ιδρυμάτων μας κατά την Πανδημία
αυξάνοντας τις ψηφιακές δεξιότητες και την τεχνογνωσία του διδακτικού προσωπικού στη χρήση Τεχνολογιών
της Πληροφορίας και των Επικοινωνιών (Τ.Π.Ε.). Τέλος
στο Προσωπικό του Πανεπιστημίου Δυτικής Αττικής παρέχετε διαρκής επιμόρφωση με τα εργαλεία δημιουργίας
και διαχείρισης ηλεκτρονικών διαλέξεων.
Χρήση ψηφιακών μέσων - Πολιτική διεξαγωγής
της εξ αποστάσεως διδασκαλία
Για την υλοποίηση της εξ αποστάσεως εκπαίδευσης
απαραίτητη είναι η χρήση κάμερας και μικροφώνου που
είναι εγκατεστημένα στους προσωπικούς υπολογιστές.
Επιπρόσθετα, υπάρχει η δυνατότητα της χρησιμοποίησης ψηφιακών εργαλείων όπως ο ψηφιακός πίνακας
(on-line whiteboard). Ο ψηφιακός Πίνακας επιτρέπει
στους χρήστες, Διδάσκοντες και φοιτητές/τριες να χρησιμοποιούν έναν ψηφιακό ασπροπίνακα, όπως ακριβώς
θα χρησιμοποιούσαν τον πίνακα της τάξης τους με πολλές έξτρα δυνατότητες. Ενδεικτικά αναφέρονται οι πιο
κάτω: Α) υποστηρίζει πολυμεσικές και πολυτροπικές παρουσιάσεις, γεγονός που σχετίζεται άμεσα τόσο με την
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 897/07.02.2024
υλοποίηση της διδασκαλίας όσο και με τα μαθησιακά,
Β) διευκολύνεται ο σχεδιασμός του μαθήματος τόσο από
τα σχετικά εργαλεία που ο ψηφιακός πίνακας διαθέτει,
όσο και ενισχύεται από το γεγονός ότι τα σχεδιαζόμενα
μαθήματα είναι δυνατόν, αφού αποθηκευτούν, να αξιοποιηθούν αποτελεσματικά σε μελλοντική χρήση απο-
τελέσματα (με χρήση οff-line ασύγχρονης καταγραφής
που θα περιλαμβάνει τα κύρια σημεία του μαθήματος
και σε αυτά που θέλει ο διδάσκων να δώσει έμφαση)
Γ) αποτελεί ένα πανίσχυρο εργαλείο στα χέρια του διδάσκοντα για την επίτευξη της συμμετοχής των/φοιτητών/
τριων αυξάνοντας τα κίνητρα μάθησης.
Στόχος για την ομαλή διεξαγωγή της εξ αποστάσεως
διδασκαλίας και τη διατήρηση της ποιότητας του εκπαιδευτικού έργου, είναι σημαντικό να γίνουν σεβαστοί
στοιχειώδεις κανόνες βάσει των οποίων οι φοιτητές/τριες
θα μετέχουν στις «εικονικές» αίθουσες διδασκαλίας:
- H κάμερα του διδάσκοντα θα είναι ανοικτή κατά τη
διάρκεια της σύγχρονης διάλεξης, ώστε να υπάρχει οπτική επαφή των φοιτητών με το διδάσκοντα.
- Οι φοιτητές/τριες συμμετέχουν στο μάθημα επώνυμα και όχι ανώνυμα (πλήρες ονοματεπώνυμο κατά την
εισαγωγής τους στην πλατφόρμα.
- Η έναρξη και η λήξη της παρακολούθησης προσδιορίζονται από την εκπαιδευτική πλατφόρμα τηλεδιάσκε-
ψης και τηρούνται από όλους σύμφωνα με τις οδηγίες
του διδάσκοντα.
- Απαγορεύεται ρητά η με οποιονδήποτε τρόπο καταγραφή, βιντεοσκόπηση, ηχογράφηση, όπως επίσης η
αναπαραγωγή, αναδημοσίευση, αντιγραφή, μετάδοση,
έκδοση, μετάφραση, τροποποίηση του υλικού των μαθημάτων που διεξάγονται από απόσταση, τμηματικά
ή περιληπτικά, χωρίς τη ρητή προηγούμενη έγγραφη
συναίνεση του Διδάσκοντα.
- Σε περίπτωση που διαπιστωθεί παράβαση της παραπάνω απαγόρευσης, πρόκειται να κινηθεί άμεσα η
διαδικασία επιβολής όλων των νόμιμων κυρώσεων και
ιδίως η άσκηση ποινικής δίωξης κατά του υπαιτίου και
ικανοποίηση όλων των αξιώσεων, σύμφωνα με τις διατάξεις περί Πνευματικής ιδιοκτησίας.
- Των ανωτέρω εξαιρείται η απλή παρακολούθηση
και «φόρτωση» (download) του μαθησιακού υλικού για
αυστηρά προσωπική χρήση των φοιτητών για σκοπούς
μελέτης, εκπόνησης ασκήσεων/εργασιών και διεξαγωγής έρευνας.
- Σε περίπτωση πρόθεσης βιντεοσκόπησης ηλεκτρονικής διάλεξης ή άλλης σύγχρονης εκπαιδευτικής δρα-
στηριότητας (ασκήσεις πράξης, εργαστηριακή ομάδα) εκ
μέρους του Διδάσκοντα θα πρέπει, πριν την έναρξη της
καταγραφής, να ενημερώνονται οι συμμετέχοντες φοιτητές ώστε να συναινούν ή και να έχουν τη δυνατότητα
απενεργοποίησης της κάμερας, του μικροφώνου τους ή
ακόμα και αποχώρησης από τη σύσκεψη.
- Δεν θα επιτρέπεται η βιντεοσκόπηση υλικού εκτός αν
έχει προηγηθεί γραπτή συναίνεση τόσο του διδάσκοντα
όσο και όλων των συμμετεχόντων φοιτητών. Οι φοιτητές
δεν είναι υποχρεωτικό να έχουν ανοικτή κάμερα κατά τη
διάρκεια του μαθήματος. Παρόλα αυτά, θα απαιτηθεί η
ανοικτή κάμερα κατά τη διάρκεια των παρουσιάσεων και
τελικών εργασιών, ώστε να ταυτοποιείται ο φοιτητής και
να διασφαλίζεται το αδιάβλητο των εξετάσεων.
- Δεν επιτρέπεται η πρόσκληση προς παρακολούθηση
ατόμων που δεν είναι φοιτητές του ΠΜΣ Διαχείριση Γης
& Real Estate, χωρίς την άδεια του διδάσκοντα.
Μια συμπληρωματική πηγή εκπαιδευτικού περιεχομένου κατάλληλου για την υποστήριξη της διδασκαλί-
ας από απόσταση είναι τα Ανοικτά Μαθήματα (https://
opencourses.gr/). Το αποθετήριο αυτό συγκεντρώνει
ηλεκτρονικά μαθήματα από 26 Ανώτατα Εκπαιδευτικά
Ιδρύματα της χώρας, ελεύθερα προσβάσιμα και δωρεάν
διαθέσιμα στο Διαδίκτυο για όλους. Όλα τα μαθήματα
διαθέτουν περιγραφή και παρουσιάσεις με διαφάνειες
και, μερικά από αυτά, συνοδεύονται από βιντεοσκοπημένες διαλέξεις.
Το ΠΜΣ Διαχείριση Γης & Real Estate ακολουθεί την
Πολιτική Διεξαγωγής της εξ αποστάσεως εκπαίδευσης
του Πανεπιστημίου Δυτικής Αττικής https://www.uniwa.
gr/to-panepistimio/politikes-kanonismoi-diadikasies/
politiki-diexagogis-tis-ex-apostaseos-didaskalias/
Υλοποίηση εξετάσεων/Παρουσίαση
Μεταπτυχιακών Διπλωματικών Εργασιών
Οι εξαμηνιαίες εξετάσεις: Οι εξαμηνιαίες εξετάσεις των
μαθημάτων στο ΠΜΣ που θα γίνονται εξ αποστάσεως θα
χρησιμοποιούν τα προαναφερθέντα ηλεκτρονικά συστήματα και θα είναι κατάλληλα διαμορφωμένες ώστε να
είναι εφικτό αυτό. Οι εξετάσεις μπορούν να είναι γραπτές
(π.χ. ερωτήματα πολλαπλών επιλογών κ.ά.), προφορικές,
να περιλαμβάνουν παρουσιάσεις εργασιών κ.ά. σύμφωνα με την κρίση του κάθε διδάσκοντα.
Η παρουσίαση/εξέταση της τελικής Μεταπτυχιακής
Διπλωματικής: Η εξέταση-παρουσίαση της Μεταπτυχιακής Διπλωματικής Εργασίας γίνεται με φυσική παρουσία
του φοιτητή και των μελών της επιτροπής αξιολόγησης,
και δημόσια, στους χώρους του Τμήματος Μηχανικών
Τοπογραφίας και Γεωπληροφορικής στην Αθήνα. Τα εξ
αποστάσεως μέσα δύναται να χρησιμοποιηθούν και
σε αυτήν την περίπτωση εφόσον υπάρχει πρόβλημα
παρουσίας δια ζώσεις για λόγους ανωτέρας βίας είτε
του/της φοιτητή/τριας, είτε του/της διδάσκοντα/ουσα/
αξιολογητή/τριας. Οι λόγοι θα τεκμηριώνονται και θα
γνωστοποιούνται στον εκάστοτε διευθυντή του ΠΜΣ, ο
οποίος και θα εγκρίνει ή όχι το αίτημα.
Η απόφαση αυτή να δημοσιευθεί στην Εφημερίδα της
Κυβερνήσεως.
Αιγάλεω, 29 Ιανουαρίου 2024
Ο Πρύτανης
ΠΑΝΑΓΙΩΤΗΣ ΚΑΛΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 897/07.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200897.pdf | Tokens: 93010]